title: Malin sotilasvallankaappaus 2012

text: Sotilasvallankaappausta seurasi laaja kansainvälinen tuomio, naapurimaiden asettamat taloudelliset sanktiot ja maan pohjoisosan menettäminen tuaregikapinallisille. Uutistoimisto Reuters kuvaili sotilasvallankaappausta "ennennäkemättömäksi omaksi maaliksi" vain reilu viikko tapahtuman jälkeen. Suureksi epäonnistumiseksi muodostunut kaappaus itse asiassa johti Malin ongelmien kärjistymiseen. Sotilasjuntta ilmoitti 6. huhtikuuta 2012 sopineensa Länsi-Afrikan maiden talousyhteisön (ECOWAS) neuvottelijoiden kanssa luopuvansa vallasta parlamentin puhemiehen Dioncounda Traoré johtaman väliaikaishallituksen hyväksi vastineeksi talouspakotteiden lopettamisesta. Seuraavien päivien aikana sekä Touré että juntan johtaja Amadou Sanogo erosivat tehtävistään.


title: Malin sotilasvallankaappaus 2012

text: Tuaregien vapautusliike MNLA ilmoitti saavuttaneensa tavoitteensa 5. huhtikuuta 2012 ja julistivat seuraavana päivänä Azawadin itsenäiseksi valtioksi. MNLA ja sitä tukenut islamistien Ansar Dine ajautuivat sotilaalliseen konfliktiin, joka heinäkuun puoliväliin 2012 mennessä oli saattanut Pohjois-Malin islamistivallan alle. Lopulta entinen siirtomaaisäntä ja Malin hallituksen liittolainen Ranska teki maahan sotilaallisen intervention 11. tammikuuta 2013. Ranskan ja Malin yhteistä sotilasoffensiivia tukivat lopulta Afrikan Unionin ja MNLA:n joukot. Lopulta Pohjois-Mali oli palautettu maan hallituksen haltuun 8. helmikuuta 2013 mennessä.


title: Malin sotilasvallankaappaus 2012

text: Tuaregikapinalliset aloittivat laajan offensiivin Malin turvallisuusjoukkoja ja asevoimia vastaan maan pohjoisosassa sijaitsevassa Kidalin kaupungissa 6. helmikuuta. Malin hallitukselle uskollisia tuaregeja pakeni Bamakoon peläten kostotoimia helmikuun ensimmäisen viikon väkivaltaisista mielenosoituksista. Tuaregikapinallisten rivit olivat vahvistuneet huomattavasti, kun Libyassa Gaddafiin puolella sotineet ja taistelukokemusta kerryttäneet tuaregitaistelijat palasivat kotiseuduilleen. Tuaregien Azawadin kansallinen vapautusliike (MNAA) valtasi 8. helmikuuta Malin ja Algerian rajalla sijaitsevan Tinzaouatenin kaupungin sen jälkeen, kun malilaissotilaat olivat edenneet Algerian puolelle. Islamistinen Ansar Dine on vaatinut islamilaisen lain käyttöönottoa Pohjois-Malissa, kun taas sekulaari tuareginationalistinen Azawadin kansallinen tavoittelee vähintään autonomista kotimaata.


title: Malin sotilasvallankaappaus 2012

text: Ennen vallankaappausta oli edeltänyt viikkoja kestäneet protestit hallituksen kyvyttömyydestä ratkaista maan pohjoisosan paimentolaiskapina, joka oli pudottanut Tourén kannatuksen ennätyksellisen alhaisiin lukemiin.. Sotilaat olivat vaatineet enemmän aseita ja varusteita kapinan tukahduttamiseksi, mutta he olivat pettyneinä kokeneet, ettei hallitus antanut tukeaan armeijalle. Joitain sotilaita oli peräti lähetetty rintamalle ilman kunnollista muonitusta. Tourén oli tarkoitus jättää presidentinvirkansa huhtikuussa pidettävien presidentinvaalien myötä.


title: Malin sotilasvallankaappaus 2012

text: Muutamia sotilasvallankaappaukseen johtaneita tekijöitä:


title: Malin sotilasvallankaappaus 2012

text: Malin puolustusministeri, prikaatikenraali Sadio Gassama vieraili 15 km pohjoiseen pääkaupunki Bamakosta sijaisevassa Katin varuskunnassa Koulikoron alueella ehkäistääkseen seuraavalla päivälle suunnitellun protestin, jossa varuskunnan sotilaat aikoivat protestoida Pohjois-Malin tuaregikapinan huonoa hoitoa. Gassaman saapuessa häntä tervehdittiin buuauksilla ja heitetyillä kivillä. He was met with boos and stones were thrown at his car. Hänet piiritettiin ja vartijat joutuivat ampumaan varoituslaukauksia ilmaan. Ministeri vapautui pinteestä Katin aluekomentajan ("commandant de zone") puututtua tilanteeseen. Tämän jälkeen sotilaat ryntäsivät varuskunnan ase- ja varusvarastolle. Kaksi sotilasta loukkaantui, mutta presidentinkanslia ilmoitti, ettei Gassama loukkaantunut tai joutunut pidätetyksi.


title: Malin sotilasvallankaappaus 2012

text: Myöhemmin samana päivänä panssariajoneuvot piirittivät presidentinpalatsin. Malin valtiollisen television päärakennuskompleksin rakennusten lähettyviltä kuultiin 10 minuutin ajan konetuliaseiden ammuntaa. Samoihin aikoihin valtion televisio- ja radiolähetykset lakkasivat ja sotilaat sulkivat alueelle johtavat tiet. Sotilasajoneuvojen raportoitiin ajaneen varuskuntien ja valtiontelevision rakennusten välillä. Uutistoimisto AP:n edustaja oli keskustellut erään sotilaan kanssa, joka kertoi, etteivät presidentin henkivartijat olleet vastustelleet, kun sotilaat olivat tunkeutuneet presidentinpalatsiin. Kapinoivat sotilaat etsivät presidentti Touré'ta alueelta tuloksetta.


title: Malin sotilasvallankaappaus 2012

text: Illalla monen tunnin jälkeen Malin valtiontelevision lähetykset alkoivat uudelleen ruutuun ilmestyttyä perinteistä malilaista musiikkia ja tanssia ja teksti "Hetken päästä julkaistaan armeijan tiedonanto". Pohjois-Malissa sijaitsevan Gaon kaupungin varuskunnassa puhkesi mellakka. Silminnäkijänä toiminut kadetti kertoi aloikkaiden ammuskelleen ilmaan ja ottaneet vangiksi neljä tai viisi ylempää upseeria panttivangeiksi vaatien vaatimuksiensa hyväksymistä.


title: Malin sotilasvallankaappaus 2012

text: Vihaiset sotilaat valtasivat pääkaupunki Bamakon. Aamulla valtiontelevision lähetykseen ilmestyi luutnantti Amadou Konare, joka ilmoitti edustavansa Demokratian palauttamisen ja valtion restauraation kansallista komiteaa ("Comité national pour le redressement de la démocratie et la restauration de l’État", CNRDR). Konare ilmoitti, että sotilaat olivat ottaneet vallan "Amadou Toumani Tourén epäpätevältä hallinnolta" ja sanoi juntan etsivän mahdollisuutta luovuttaa valta uudelle demokraattisesti valitulle hallitukselle.


title: Malin sotilasvallankaappaus 2012

text: Myöhemmin CNRDR:n johtajaksi esitelty kapteeni Amadou Sanogo ilmoitti valtiontelevision lähetyksessä "toistaiseksi voimassa olevasta" illasta aamuun kestävästä ulkonaliikkumiskiellosta. Hän kehotti rauhallisuuteen ja tuomitsi kaikenlaisen ryöstelyn. Sotilaat eivät onnistuneet löytämään Touréa. Aamulla maassa vierailulla ollut Kenian ulkoministeri Moses Wetangula kertoi Bamakon lentokentän olevan suljettu ja kuulleensa tuliaseiden ääniä. Sanogo myös julisti Malin rajat ja ilmatilan suljetuiksi toistaiseksi.


title: Malin sotilasvallankaappaus 2012

text: Hallitukselle uskollinen sotilashenkilö kertoi presidentin olevan hyvässä kunnossa, kuten myös puolustus- ja sisäasiainministerinkin vastoin aiempia tietoja, että puolustusministeri olisi pidätetty. Ulkoministeri Soumeylou Boubeye Maiga oli kuitenkin niiden useiden presidentinpalatsin ja kaupungin valtauksen yhteydessä vangiksi otettujen useiden ministerien joukossa. Amnesty International raportoi pääministeri Cissé Mariam Kaïdama Sidibé joutuneen vangiksi, ja että häntä ja muita ministereitä pidettiin Katin sotilastukikohdassa..


title: Malin sotilasvallankaappaus 2012

text: Myöhemmin päivällä selvisi, että presidentti oli saanut turvapaikan hallitukselle uskollisten joukkojen tukikohdasta. Britannian yleisradioyhtiö BBC kertoi, että Malin armeijan eliittijoukot, laskuvarjorykmentti "Punaiset baretit", olivat edelleen uskollisia presidentti Tourélle.. Hallitusta tukevat tahot vahvistivat, että Touré oli "turvassa ja johdossa" eräässä sotilastukikohdassa Punaisten barettien suojeluksessa jossain päin Bamakoa. Touré oli itse ennen politiikkaan lähtöä palvellut punaisissa bareteissa.


title: Malin sotilasvallankaappaus 2012

text: Kapinallissotilaat ilmoittivat illan aikana aikovansa käynnistää hyökkäyksen hallitusta tukevien joukkojen tukikohtaan pääkaupungissa.


title: Malin sotilasvallankaappaus 2012

text: Päivän edettyä kapinalliset alkoivat ryöstellä presidentinpalatsia vieden televisioita ja muita esineitä heidän komentajiensa kehottaessa lopettamaan voitonjuhliminen ilmaan ammuskelulla, joka oli aiheuttanut jo ainakin 20 haavoittunutta pääkaupungissa.


title: Malin sotilasvallankaappaus 2012

text: Osittain sotilasvallankaappauksen aiheuttaman kaaoksen innoittamina tuaregikapinalliset käynnistävät offensiivin yhä syvemmälle Malin sisäosiin vallaten kaupunkeja ja tukikohtia, jotka oli aiemmin olleet hallituksen joukkojen hallissa. Tuaregit pääsivät etenemään varsin vapaasti kohti etelää, koska armeijan joukot olivat keskittyneet varmistamaan asemiaan pääkaupungissa. MNLA:n mukaan Malin armeija oli vetäytynyt Gaoon.


title: Malin sotilasvallankaappaus 2012

text: Afrikan Unioni jäädytti Malin jäsenyyden aina siihen asti, kunnes "toimiva perustuslaillinen järjestys on palautettu ilman viivytyksiä".


title: Malin sotilasvallankaappaus 2012

text: Useat afrikkalaiset johtajat kertoivat olleensa yhteydessä syrjäytettyyn Malin presidenttiin ja kertoivat tämän olevan turvassa uskollisten joukkojensa suojeluksessa jossakin sotilastukikohdassa Bamakon ulkopuolella.


title: Malin sotilasvallankaappaus 2012

text: Päivän aikana esiintyi kapinallisten parissa pelkoa, että punaiset baretit valmistelisivat vastahyökkäystä televisioasemaa vastaan ja kapinallisosastot asettuivat puolustusasemiin. Televisiolähetykset katkesivat useita kertoja aina silloin, kun aseman ympärillä kuultiin ammuntaa.


title: Malin sotilasvallankaappaus 2012

text: BBC:n Länsi-Afrikan kirjeenvaihtajan mukaan armeijan miehistö ja nuorempi päällystö olivat sotilasvallankaappauksen takana, kun taas enemmistö armeijan upseereista ei julkisesti tukenut sitä. Kapteeni Sonogo sanoi BBC:n haastattelussa, että "Me emme ole anastamassa valtaa, vaan takaamassa, että [maallamme] on armeija ja turvallisuusjoukot, jotka kykenevät turvaamaan kansallisen turvallisuuden... Joten, kun tämä [asiantila] on korjattu, olen valmis sanomaan 'ok, järjestetään vaalit' hyvin lyhyen ajan kuluessa. Minä lupaan.". Malin valtiontelevision mukaan Afrikan Unionin ja Länsi-Afrikan talousyhteisön (ECOWAS) yhteinen lähetystö tapasi sotilasjuntan edustajia.


title: Malin sotilasvallankaappaus 2012

text: Ryhmä merkittäviä malilaispoliitikkoja, ml. presidenttiehdokas Ibrahim Boubacar Keïta, tuomitsi vallankaappauksen "askeleeksi taaksepäin". Poliittisista puolueista sotilasvallankaappauksen tuomitsivat "Malin demokratian liitto", "Tasavallan ja demokratian liitto", "Uudistumisen isänmaallinen liike", "Malin demokratian ja kehityksen liitto", "Demokraattisten voimien edistyksen liitto", "Solidaarisuuden ja edistyksen puolue", "Demokratia- ja oikeuspuolue" ja "Demokratian ja edistyksen puolue".


title: Malin sotilasvallankaappaus 2012

text: Yhteensä 14 hallitusviranomaista ja ministeriä pidettiin vankeina Katin varuskunnan parakeissa Bamakon ulkopuolella


title: Malin sotilasvallankaappaus 2012

text: Tuaregikapinalliset ja islamistinen Ansar Dine ilmoittivat piirittäneensä Kidalin kaupungin. Joukkojen virallisen lausunnon mukaan "Kiitos Kaikkivaltiaan Allahin ja hänen siunauksensa valtaamme pian maamme Kidalissa."


title: Malin sotilasvallankaappaus 2012

text: Sanogo väitti, ettei yksikään Malin armeijan sotilas ollut enää uskollinen Tourélle ja ilmoitti olevansa "täydessä vallassa". Kuitenkin Sanogon esikunnan anonyymilähde väitti, että Touré oli edelleen presidentin henkivartiokaartina toimineiden laskuvarjojoukkojen suojeluksessa. "The New York Times" kuvaili tilannetta "varsin liukuvaksi" ja kertoi, että huhut vastakaappauksesta velloivat edelleen pitkin päivää. Huhuja oli vahvistanut tunnin pituinen katkos Malin televisiolähetyksissä aiemmin yöllä. Yhdysvaltain ulkoasiainministeriön virkamies totesi Malin "lähes täydellisesti menettäneen ulkomaisen avun", josta maa on erittäin riippuvainen.


title: Malin sotilasvallankaappaus 2012

text: Sanogo esiintyi televisiossa tuomiten "vandalismin ja ryöstelyn" sen jälkeen, kun poliisi- ja sotilaspukuisten miesten raportoitiin ryöstelleen kauppoja ja autoja Bamakossa. Lisäksi Sanogo väitti, että ryöstelijät olivat vastapuolen provokaattoreita, joiden tarkoitus oli kääntää yleinen mielipide vallankaappauksen vastaiseksi. Sanogo myös ilmoitti tavoittelevansa rauhanneuvotteluja tuaregien kanssa. Malin valtiontelevision mukaan Sanogo myös tapasi Ranskan suurlähettillään Christian Rouyerin sekä useita muita ulkomaiden edustajia.


title: Malin sotilasvallankaappaus 2012

text: Agence France-Presse raportoi, että Bamakon kadut olivat rauhalliset mutta hylätyt ryöstelyn ja polttoainepulan pelossa. Yritykset säilyivät suljettuina, minkä takia Sanogo kehotti niitä avaamaan ovensa tiistaina 27. maaliskuuta.


title: Malin sotilasvallankaappaus 2012

text: Länsi-Afrikan talousyhteisön valtionpäämiesten ilmoitettiin aikovan järjestää hätäkokouksen Abidjanissa 27. maaliskuuta eli juuri samana päivänä kuin junta oli kehottanut kansalaisia palaamaan töihin. Talousyhteisön ja Afrikan Unionin yhteinen delegaatio alkoi käydä neuvotteluita juntan edustajien kanssa vallan palauttamisesta demokraattiselle hallitukselle. Samaan aikaan vankeina pidetytä ulkoministeri Soumeylou Boubeye Maiga ja 13 muuta syrjäytetyn hallinnon jäsentä ilmoittivat aikovansa aloittaa syömälakon.


title: Malin sotilasvallankaappaus 2012

text: Eristyksiin jääneet Kenian ja Zimbabwen ulkoministerit evakuoitiin Malista Nigeriaan.


title: Malin sotilasvallankaappaus 2012

text: Yhdysvaltain presidentin Barack Obaman hallinto ilmoitti virallisesti keskeyttävänsä Maliin antamansa avun ilmoittaen samalla, että sen antaminen jatkuisi demokratiaan palaamisen myötä. Bamakossa käynnistyi tuhatpäinen demokratiaan palaamista vaatinut mielenosoitus, jonka osallistujat lauloivat "Alas Sanogo" ja "Vapauttakaa ORTM"(ORTM, Malin yleisradioyhtiö "Office de Radiodiffusion-Télévision du Mali").


title: Malin sotilasvallankaappaus 2012

text: Bamako-Sénoun kansainvälinen lentokenttä avattiin "osittain" siviililiikenteelle.


title: Malin sotilasvallankaappaus 2012

text: Norsunluurannikon presidentti Alassane Ouattara caati Länsi-Afrikan talousyhteisön kokouksessa Abidjanissa "vahvan signaalin" lähettämistä vallankaapanneille sotilaille demokratian palauttamiseksi. Lisäksi hän myöhemmin totesi, että Malin paluu demokratiaan oli "ehdotonta". Talousyhteisön komission puheenjohtaja Kadre Desire Ouedraogo kuvaili kaappausta "uhaksi koko alueelle". Sadat malilaisprotestoijat osoittivat mieltä kokouksessa vaatien paluuta siviilihallintoon. Following the meeting, ECOWAS placed peacekeeping troops on standby, hinting at possible military intervention.


title: Malin sotilasvallankaappaus 2012

text: Yritykset ja koulut avasivat ovensa CNRDR:n kehotuksen mukaisesti..


title: Malin sotilasvallankaappaus 2012

text: Ranskan suurlähetystön edustaja vahvisti, että suurlähettiläs Christian Rouyer oli keskustellut Tourén kanssa puhelimitse ja tämä oli ilmoittanut olevansa turvassa.


title: Malin sotilasvallankaappaus 2012

text: Tuaregit eivät tarttuneet Sanogon tulitaukotarjoukseen ja jatkoivat sotilaallista offensiiviaan.


title: Malin sotilasvallankaappaus 2012

text: Amadou Toumani Touré sanoi ranskalaisen radioasema RFI:n haastattelussa: "Olen vapaana ja kotimaassani... Tärkeintä minulle ei ole asemani, vaan demokratia, instituutiot ja Mali."


title: Malin sotilasvallankaappaus 2012

text: Tuhannet malilaiset riensivät pääkaupungin kaduille osoittamaan tukeaan sotilasjuntalle ja tuomitsivat "ulkomaiden sekaantumisen" sen jälkeen, kun Länsi-Afrikan talousyhteisö oli ilmoittanut asettavansa jäsenmaidensa joukkoja valmiustilaan mahdollista interventiota varten. Työnvälitysviraston luona puhkesi väkivaltainen yhteenotto, kun majaansa virastossa pitäneet kaappauksen vastaisen opposition edustajat joutuivat ensin kivisateen uhriksi ja sitten poliisin pidättämiksi. Amnesty International vaati hallitusta tutkimaan hyökkäykset ja pidättämään syylliset.


title: Malin sotilasvallankaappaus 2012

text: Sotilasjuntta eli CNRDR julkaisi uuden perustuslain, jonka säännösten yhdessä kohdassa todettiin, etteivät juntan edustajat saisi asettua ehdolle tulevissa vaaleissa.


title: The Hills Have Eyes 2

text: The Hills Have Eyes 2 on vuonna 2007 julkaistu kauhuelokuva. Se on jatko-osa vuoden 2006 elokuvalle "The Hills Have Eyes", joka on uudelleenfilmatisointi Wes Cravenin vuoden 1977 elokuvasta "Yön silmät". Elokuva kertoo sotilasjoukosta, joka vie tarvikkeita Sektori 16 -nimiselle sotilastukikohdalle, jossa on ennen suoritettu ydinkokeita. Joukko joutuu mutanttiyhteisön hyökkäysten kohteeksi autiomaan kallioilla.


title: Anna (Go to Him)

text: Anna (Go to Him) on yhdysvaltalaisen laulajan Arthur Alexanderin kirjoittama musiikkikappale, jonka hän alun perin itse julkaisi singlenä vuonna 1962. Siitä tuli pieni hitti laulajan kotimaassa, mutta seuraavana vuonna brittiläinen The Beatles -yhtye julkaisi esikoisalbumillaan "Please Please Me" kappaleesta coverin, josta tuli kappaleen tunnetumpi versio.


title: Anna (Go to Him)

text: Kappaleen alkuperäisversiota pidetään eräänä ensimmäisistä suurista soul-balladeista. The Beatlesin versio, jonka John Lennon lauloi, jäljitteli sovitukseltaan alkuperäisesitystä.


title: Anna (Go to Him)

text: Kappaleen sanoituksessa kertojaminä on menettänyt Anna-nimisen tytön toiselle miehelle. Mies ei kuitenkaan ole katkera, vaan kannustaa Annaa antamaan sormuksen takaisin ja menemään yhteen toisen miehen kanssa, mikäli se tekee hänestä onnellisemman. Laulussa ei kuitenkaan kertaakaan mainita otsikon fraasia "Go to him", vaan "Go with him". Kappaleessa on myös naispuolinen taustakuoro sekä joukko jousisoittimia. Kappale päättyy häivyttäen ().


title: Anna (Go to Him)

text: Alkuperäistä vuonna 1962 ilmestynyttä Arthur Alexanderin itse esittämää versiota on pidetty eräänä ensimmäisistä suurista soul-balladeista. Sen julkaisi Yhdysvalloissa Dot Records 17. syyskuuta 1962, ja se nousi Billboard Hot 100 -listan sijalle 68 sekä R&B Singles -listalla sijalle kymmenen. Britanniassa singlen julkaisi vuonna 1963 London Records. Se ei saavuttanut listasijoitusta.


title: Anna (Go to Him)

text: The Beatlesin kitaristi-laulaja John Lennon piti ”Anna (Go to Him)” -kappaleesta, joten pian singlen julkaisun jälkeen laulu kuului yhtyeen esiintymisten settilistaan. Kun yhtyeen esikoisalbumille "Please Please Me" tarvittiin materiaalia, Lennon ehdotti kappaletta levytettäväksi. Se äänitettiin kolmella otolla Abbey Road Studiosin kakkosstudiossa 25. helmikuuta 1963, heti sen jälkeen, kun yhtyeen kappale ”Hold Me Tight” oli saatu työstettyä. Lennon kärsi kyseisenä päivänä flunssasta, mikä rajoitti hieman hänen äänialaansa. Silti hän lauloi väliosassa normaalin äänialansa yläpuolelta. Kappale miksattiin 25. helmikuuta.


title: Anna (Go to Him)

text: ”Anna (Go to Him)” -kappaleen synkooppimaista rumpukomppia käytettiin myöhemmin myös yhtyeen kappaleissa ”Ticket to Ride” ja ”Tomorrow Never Knows”.


title: Anna (Go to Him)

text: ”Anna (Go to Him)” ilmestyi The Beatlesin esikoisalbumilla "Please Please Me", jonka julkaisi Parlophone 22. maaliskuuta 1963. Se oli albumin kolmas raita. Yhdysvalloissa Vee-Jay Records teki promosinglen, jonka A-puolella oli kappale ”Ask Me Why” ja B-puolella ”Anna (Go to Him)”. Singleä ei kuitenkaan koskaan julkaistu, eikä sitä valmistettu välttämättä kuin korkeintaan viisi kappaletta. Single onkin arvokkain Beatles-vinyyli; hyväkuntoisen kopion hinnaksi on sanottu noin viisitoista tuhatta Yhdysvaltain dollaria.


title: Anna (Go to Him)

text: 17. heinäkuuta 1963 Beatles äänitti kappaleesta toisen version BBC:n "Pop Goes The Beatles" -radio-ohjelmaan, joka lähetettiin 25. kesäkuuta. 1. elokuuta yhtye äänitti jälleen uuden version ohjelmaan, joka lähetettiin 25. elokuuta.


title: Anna (Go to Him)

text: "Please Please Men" lisäksi The Beatlesin ”Anna (Go to Him)” on julkaistu Yhdysvalloissa ilmestyneellä studioalbumilla "Introducing... The Beatles" sekä kokoelma-albumilla "The Early Beatles". Beatles ei koskaan esittänyt kappaletta kiertueillaan.


title: Anna (Go to Him)

text: Beatlesin versio eroaa jossain määrin Arthur Alexanderin vastaavasta. Alkuperäisversion sävellaji on C, kun Beatlesilla se on D. Floyd Cramer soittaa alkuperäisessä versiossa riffin pianolla, kun Beatlesin versiossa George Harrison korvaa sen kitarallaan. Lisäksi Beatlesin versiossa ei ole jousia, vaan ainoastaan yksinkertainen yhtyekokoonpano. Kappale ei myöskään pääty häivyttäen. Näistä eroista huolimatta Beatlesin versio on hyvin samantapainen alkuperäisversion kanssa.


title: Anna (Go to Him)

text: The Beatlesin version tahtilaji 4/4. Kappale etenee seuraavasti:


title: Lamhe

text: Lamhe (suomeksi ”Hetket”) on Yash Chopran ohjaama ja tuottama intialainen hindinkielinen draamaelokuva vuodelta 1991. Päärooleja näyttelevät Anil Kapoor ja Sridevi kaksoisroolissa.


title: Lamhe

text: Nykyään klassikoksi kutsuttu elokuva oli ilmestyessään suosittu rikkaiden kaupunkilaisten ja ulkomaalaisten keskuudessa, kun taas suuri intialainen yleisö hyljeksi sitä, koska elokuvaa pidettiin insestisenä. Elokuva oli kriitikoiden suosiossa ja se voitti National Film Awards -palkinnon ja viisi Filmfare Awards -palkintoa.


title: Lamhe

text: Yash Chopra on sanonut "Lamhen" olevan hänen suosikkinsa omista elokuvistaan.


title: Lamhe

text: Matkustaessaan Rajasthaniin Viren (Anil Kapoor) rakastuu itseään vanhempaan Pallaviin (Sridevi). Ikä ei häiritse häntä, mutta kuten Dai Jaa (Waheeda Rehman) huomauttaa, Intiassa naisen on epätavallista olla miestään vanhempi. Kesken oikeustaistelun Pallavin isä kuolee sydänkohtaukseen. Pallavi on surun murtama. Viren menee lohduttamaan Pallavia, mutta saa tietää tämän olevan rakastunut toiseen. Pallavi menee naimisiin rakastettunsa kanssa ja Viren lähtee Lontooseen. Vuotta myöhemmin Pallavi ja miehensä kuolevat onnettomuudessa. Hän jättää jälkeensä tyttären, Poojan, josta kasvaa kauniin äitinsä ilmetty kaksoisolento. Kun Viren taas vierailee Intiassa, hän järkyttyy nähdessään Poojan ensimmäisen kerran. Pooja paljastaa hitaasti olevansa rakastunut Vireniin, mutta hän rakastaa edelleen Pallavia, jonka muisto ei jätä häntä.


title: Cantata Sangui

text: Cantata Sangui on suomalainen metallibändi, joka on tunnettu etenkin kokoonpanostaan, jossa on kaksi bassoa eikä lainkaan kitaroita. Bändi on perustettu vuonna 1997, jonka jälkeen sen kokoonpano on vaihdellut useasti. Nykyinen kokoonpano on ollut voimassa vuodesta 2010 asti. Maaliskuuhun 2012 mennessä bändi on julkaissut yhden täyspitkän albumin "On Rituals and Correspondence in Constructed Realities" vuonna 2009 ranskalaisen Season of Mist -yhtiön kautta. Kaksi jäsenistä soittaa myös suomalaisessa Enochian Crescent -yhtyeessä.


title: Ei kelepaa! / HCR-kokoelma

text: Ei kelepaa! / HCR-kokoelma on koottu kappaleista jotka eivät mahtuneet/haluttu Panama Rayon levylle. Levyllä on myös Puukko Allua oikealla äänellä.


title: HMS Cambrian (R85)

text: HMS Cambrian (viirinumero R85) oli Britannian Kuninkaallisen laivaston Ca-luokan hävittäjä.


title: HMS Cambrian (R85)

text: Alus tilattiin Scottsilta Greenockista nimellä "HMS Spitfire" sekä "HMS Strenuous" osana 11. hätälaivuetta (). Aluksen nimi vaihdettiin marraskuussa 1942 "HMS Cambrianiksi" amiraliteetin tehtyä päätöksen perustettavana laivueen alusten nimeämisestä Ca-alkuisin nimin. Sen köli laskettiin 14. elokuuta 1942 ja alus laskettiin vesille 10. joulukuuta 1943. Alus valmistui 17. heinäkuuta 1944.


title: HMS Cambrian (R85)

text: Alus palasi toukokuussa 1946 Britteinsaarille palveltuaan Intian valtamerellä 6. laivueessa. Se poistettiin palveluksesta sijoitettuna reserviin. Alus päätettiin modernisoida 1950-luvulla ja se siirrettiin telakalle. Alus palasi palvelukseen 1963. Se palveli aina vuoteen 1968, jolloin alus sijoitettiin Portsmouthin reserviin. Alus sijoitettiin 1971 poistolistalle ja se myytiin BISCOlle romutettavaksi. Alus saapui 3. syyskuuta hinattuna T. W. Wardille Briton Ferryyn romutettavaksi.


title: HMS Caprice

text: HMS Caprice (viirinumero R01) oli Britannian Kuninkaallisen laivaston Ca-luokan hävittäjä.


title: HMS Caprice

text: Alus tilattiin helmikuussa 1942 Yarrow Shipbuildersilta Scotstounista nimellä "HMS Swallow" osana 11. hätälaivuetta (). Aluksen nimi vaihdettiin marraskuussa 1942 "HMS Capriceksi" amiraliteetin tehtyä päätöksen perustettavan laivueen alusten nimeämisestä Ca-alkuisin nimin. Sen köli laskettiin 28. syyskuuta 1942 ja alus laskettiin vesille 16. syyskuuta 1943. Alus valmistui 5. huhtikuuta 1944.


title: HMS Caprice

text: Alus poistettiin palveluksesta 2. huhtikuuta 1973 Devonportissa. Aluksen varastot tyhjennettiin ja siitä poistettiin uudelleenkäytettävät laitteet, minkä jälkeen se ankkuroitiin Tamariin poistolistalle sijoitettuna. Alus myytiin Shipbreaking (Queenborough) Limitedille romutettavaksi ja se saapui Queenboroughiin 5. lokakuuta 1979.


title: Kira Gluschkoff

text: Kira Gluschkoff (s. 1973) on suomalainen valokuvaaja, tunnetuimpia suomalaisia muotikuvaajia.


title: Kira Gluschkoff

text: Gluschkoff on valokuvaajana itseoppinut: hän aloitti opinnot Taideteollisessa korkeakoulussa, mutta lähti saman tien Pariisiin. Hän on tehnyt erityisesti muotikuvausta, muun muassa Venäjän "Elleen" ja muihin ulkomaisiin ja kotimaisiin lehtiin. Hän kasvattaa hevosia kotonaan Porkkalassa.


title: Kira Gluschkoff

text: Gluschkoff on kuvannut yhdessä Elina Brotheruksen kanssa molempien signeeraamat kuvat näyttelyyn "What if?", joka on esillä Pick Me -galleriassa Helsinki Photography -biennaalin yhteydessä..


title: British Overseas Airways Corporation

text: British Overseas Airways Corporation (BOAC) oli vuosina 1939–1974 toiminut lentoyhtiö. BOAC oli brittiläinen valtion lentoyhtiö vuodesta 1939 vuoteen 1946 ja Britannian valtiollisen pitkien matkojen lentoyhtiö vuosina 1946–1974. Yhtiö fuusioitui Imperial Airwaysin kanssa vuonna 1939. BOAC taas fuusioitui British European Airways -yhtiön (BEA) muodostaen British Airways -yhtiön vuonna 1974.


title: British Overseas Airways Corporation

text: 1930-luvulla ja toisen maailmansodan jälkeisenä aikana marraskuuhun 1950 asti Imperial Airways ja sitten BOAC tekivät lentoveneillä säännöllisiä lentoja siirtomaissa Afrikassa ja Aasiassa. Short Empire ja Short S.8 Calcutta -lentoveneillä kuljetettiin ennen sotaa matkustajia ja postia. Sodan jälkeen BOAC lensi "Hythe"- ja "Plymouth"-nimisillä muutetuilla Short Sunderland -tyypin koneilla. Sodan jälkeen lentoyhtiö lensi uusilla Short Solent -lentoveneillä Niilin kautta Etelä-Afrikan Johannesburgiin.


title: British Overseas Airways Corporation

text: Britanniassa kouluttamisen ohella BOAC toimi lentokouluttajana myös Sorotissa, Ugandassa.


title: British Overseas Airways Corporation

text: British Overseas Airways Corporation perustettiin marraskuussa 1939, kun valtiollinen Imperial Airways ja pienistä lentoyhtiöistä yhdistynyt British Airways yhdistettiin kansalliseksi lentoyhtiöksi. Yhtiön puheenjohtajaksi tuli BBC:n entinen johtaja Sir John Reith. Toisen maailmansodan aikana lentoyhtiö jatkoi toimintaansa Afrikkaan, lähi- ja kaukoitään sekä Australaasiaan. Se kuljetti myös ihmisiä ja sanomalehtiä Ruotsiin ja toi paluulennoilla tärkeitä kuulalaakereita. Sen tehtäviin kuului lisäksi toimittaa Amerikasta toimitettujen lentokoneiden miehistöt takaisin Yhdysvaltoihin.


title: British Overseas Airways Corporation

text: Toisen maailmansodan jälkeen British Overseas Airways Corporationin laivasto oli auttamattomasti vanhentunut ja se kärsi taloudellisista vaikeuksista. Se aloitti vuonna 1946 toiminnan Heathrow’n lentoasemalta ja osti konepulan takia seuraavana vuonna British South American Airlinesin. Alun perin BOAC:lla oli ollut vaatimus ostaa vain britiläisiä lentokoneita, mutta se sai heinäkuussa 1946 erikoisluvan ostaa Lockheed Constellationeita ja joulukuussa 1949 Boeing 377 Stratocruisereita. Se aloitti välittömästi liikennöinnin Stratocruisereilla New Yorkiin ja helmikuussa 1950 reitistä tuli päivittäinen. Se osti vuonna 1949 myös Canadair DC-4 -koneita, joihin oli asennettu Rolls-Roycen moottorit.


title: British Overseas Airways Corporation

text: Sir Miles Thomas nimitettiin British Overseas Airways Corporationin puheenjohtajaksi vuonna 1949. Kaksi vuotta myöhemmin lentoyhtiö teki ensimmäisen kerran voitollisen tuloksen. Vuonna 1952 yhtiö teki ilmailuhistoriaa, kun se lensi ensimmäisenä suihkukonematkustajalennon de Havilland D.H.106 Comet 1 -koneella 2. toukokuuta Lontoosta Johannesburgiin. 10 760 kilometrin lento kesti viiden välilaskun kera 23 tuntia ja 36 minuuttia, joka oli vain puolet ajasta, joka matkaan oli aiemmin kulunut. BOAC otti nopeasti Comet 1:t käyttöön myös Aasian reiteillä, mutta vuosina 1953–1954 kolme koneista putosi onnettomuuksissa, joissa kuoli yhteensä 99 ihmistä. Koneet asetettiin lentokieltoon, joka merkitsi BOAC:n kapasiteetin putoamista 20 prosentilla.


title: British Overseas Airways Corporation

text: Vuonna 1970:


title: HMS Carron (R30)

text: HMS Carron (viirinumero R30) oli Britannian Kuninkaallisen laivaston Ca-luokan hävittäjä.


title: HMS Carron (R30)

text: Alus tilattiin 24. maaliskuuta 1942 Scottsilta Greenockista nimellä "HMS Spitfire" tai "HMS Strenuous" osana 11. hätälaivuetta (). Aluksen nimi vaihdettiin marraskuussa 1942 "HMS Carroniksi" amiraliteetin tehtyä päätöksen perustettavana laivueen alusten nimeämisestä Ca-alkuisin nimin. Sen köli laskettiin 26. marraskuuta 1942 ja alus laskettiin vesille 28. maaliskuuta 1944. Alus valmistui 6. marraskuuta.


title: LATAM Challenge Series

text: LATAM Challenge Series on Pohjois-Amerikassa ajettava autourheilusarja. Sarja perustettiin vuonna 2008 korvaamaan vanha Formula Renault 2000 sarja. Sarjaa ajetaan pääosin Meksikon puolella, mutta yksittäisiä kilpailuja ajetaan myös Yhdysvaltojen puolella Dallasissa, Houstonissa ja vuonna 2009 ajettiin Alajuelassa Costa Ricassa. Sarjassa ajettiin kaksi ensimmäistä kautta Formula Renault 2.0 luokan autoilla ja vuodesta 2010 Tatuusin rakentamilla Formula Vee luokan autoilla, joissa on Wolkswagenin moottori ja Kumhon renkaat.


title: LATAM Challenge Series

text: Sarjassa jaetaan pisteitä kilpailuviikonloppuna kymmenelle parhaalle järjestyksessä 30, 24, 20, 16, 12, 10, 8, 6, 4 ja 2 ja sprinttikilpailussa 20, 16, 12, 10, 8, 6, 4 ja 2. Lisäksi paalupaikasta ja nopeimmasta kierroksesta saa kaksi lisäpistettä.


title: LATAM Challenge Series

text: Sarjan mestaruuden ovat voittaneet Giancarlo Serenelli kolmesti vuosina 2008 ja 2010-11 sekä André Solano vuonna 2009. Vuodet 2012-2013 sarjan mestaruuden voitti Francisco Cerullo.


title: Alan Caligiuri

text: Alan Caligiuri (s. 19. syyskuuta 1981 Giussano, Italia) on radiojuontaja, joka kirjoittaa myös Italian televisiolle.


title: Nic

text: Nic () on taajama Azerbaidžanin Qəbələn piirissä. Se sijaitsee 40 kilometriä Qəbələsta lounaaseen. Asukkaita on 5 744 henkeä (vuonna 2009).


title: Nic

text: Nic koostuu puutarhapalstojen ympäröimistä omakotitaloista. Sen asukkaat ovat kristittyjä udeja sekä azereja. Taajamassa toimii udien kansallinen kulttuurikeskus. Aikaisemmin jokaisessa korttelissa oli oma kirkko, mutta nykyään niitä on säilynyt vain yksi. Lähistöllä sijaitsevat muinaisen Kaukasian Albanian pääkaupungin Kabalan rauniot.


title: Stefan Möller

text: Stefan Torsten Johannes Möller (s. 20. heinäkuuta 1962 Tammisaari) on suomalaisen kaupallisen radion pioneeri, joka on työskennellyt RadioMedia ry:n toimitusjohtajana vuodesta 2007. RadioMedia toimii suomalaisen kaupallisen radiotoimialan edunvalvonta- ja markkinointiliittona. RadioMedia tunnettiin aikaisemmin edunvalvontatehtävässä nimellä Suomen Radioiden Liitto SRL ry ja markkinointinimellä RAB Finland. Stefan Möller valittiin Brysselissä toimivan eurooppalaisen radioalan liiton Association Européenne Radios (AER) puheenjohtajaksi maaliskuussa 2012.


title: Stefan Möller

text: Möllerin työura radioalalla alkoi vuonna 1978, jolloin hän pääsi kesätöihin Yleisradioon. Kaupallisen radiotoiminnan alkaessa Suomessa 1985 Möller lähti Yleisradion palveluksesta vasta perustettuun helsinkiläiseen Radio Ykköseen. Hän oli mukana perustamassa Radio Ykkösen yhteyteen Suomen ensimmäisiin äänimainostoimistoihin kuuluvaa yhtiötä, joka myöhemmin tunnettiin nimellä Mix Music Oy. Möller työskenteli Radio Ykkösen markkinointijohtajana vuoteen 1995, jonka jälkeen hän perusti oman Möller & Möller -äänimainostoimiston. Vuonna 2001 hänet kutsuttiin amerikkalaisen mediayhtiön Metromedia International Inc:in Suomeen perustetun yhtiön Metromedia Finland Oy:n toimitusjohtajaksi. Metromedia Finland Oy:n omistukseen kuuluivat tuolloin GrooveFM ja Star FM, joka julkistettiin vuonna 2001 uudelleen nimellä Radio SuomiPOP. Möller kasvatti Metromedian radioasemien määrän neljään hankimalla ensin GWR-yhtiön omistuksessa olevan Classic FM:n ja myöhemmin nykyisen Metro FM -radiokanavan toimiluvat. Vuosina 2005–2006 Möller toimi konsulttina irlantilaisen Communicorp Ltd:n palveluksessa sekä projektivastaavana Sanoma Entertainment Oy:ssä tehtävänään perustaa yhtiölle kaksi uutta valtakunnallista radiokanavaa, jotka nykyään kantavat nimiä Radio Rock ja Radio Aalto. Vuonna 2007 hänet kutsuttiin nykyisen RadioMedia Oy:n toimitusjohtajaksi.


title: Stefan Möller

text: Möller valittiin Brysselissä toimivan eurooppalaisen radioalan liiton Association Européenne Radios (AER) puheenjohtajaksi maaliskuussa 2012. Möller on ensimmäinen suomalainen tehtävässä. Hän toimi AER:n varapuheenjohtajana vuodesta 2007. Suomessa Möller on edustanut 2000-luvun alusta lähtien kaupallista radiotoimialaa erilaisissa julkisissa toimielimissä. Tällä hetkellä hän toimii myös Viestinnän keskusliiton laajassa johtoryhmässä.


title: Stefan Möller

text: Radio- ja TV-alan tekninen tutkinto (Länsi-Uudenmaan ammattikoulu), radiotoimittajan ja audiotekniikan tutkinnot (YLE), Suomen armeijan radiotaktiikan koulu, lukuisia talouden ja liikkeenjohdon kursseja


title: Stefan Möller

text: Möller oli vuosina 1983–1985 mukana yhtyeissä French Kiss ja 2FUN. Hän on tehnyt vuosien varrella lukuisia äänirooleja ja ollut mukana elokuvien sivurooleissa, kuten Lauri Törhösen elokuvissa "Kasvoton mies" (1995) ja "Raja 1918" (2007).


title: Pakistanin laivasto

text: Pakistanin laivasto () on Pakistanin asevoimien merellinen puolustushaara. Se vastaa 1 046 kilometriä pitkän Arabianmeren rantaviivan sekä tärkeimpien satamien suojaamisesta. Laivastoa tukee tehtävissään rannikkovartiosto, merijalkaväki sekä puolisotilaallinen turvallisuusosasto.


title: Pakistanin laivasto

text: Laivastoa ollaan modernisoimassa ja laajentamassa osana terrorisminvastaista sotaa. Vuodesta 2001 alkaen laivaston aluskanta ja sen tehtävät ovat lisääntyneet. Se muun muassa liittyi Naton osastoon 150 ().


title: Pakistanin laivasto

text: Pakistanin kuninkaallinen laivasto perustettiin 15. elokuuta 1947 maan itsenäistyessä. Puolustusvoimien jakokomitea jakoi Intian kuninkaallisen laivaston kahtia; toinen osa jäi Intialle ja toinen siirrettiin Pakistanille. Laivasto sai täten kaksi sluuppia, kaksi fregattia, neljä miinanraivaajaa, kaksi laivaston troolaria, neljä satamavenettä sekä noin 358 henkeä, joista upseereita oli noin 180. Näiden lisäksi maa sai joukon satamien suojaksi soveltuvia moottoriveneitä.


title: Pakistanin laivasto

text: Laivasto ei osallistunut maasotana käytyyn Intian ja Pakistanin väliseen sotaan 1947. Vuoden 1956 perustuslaki muutti Pakistanin islamilaiseksi tasavallaksi, jolloin laivaston nimestä poistettiin termi kuninkaallinen ja sen lippu ja tunnus muutettiin nykyisiksi.


title: Pakistanin laivasto

text: Britannian hallitus ilmoitti helmikuussa 1956 toimittavansa Pakistanille risteilijän ja neljä hävittäjää Yhdysvaltain hallituksen rahoitettua alusten siirron. Kalustoa täydennettiin vielä 1956-1963 toimittamalla kaksi hävittäjää, kahdeksan rannikkomiinanraivaajaa ja tankkeri.


title: Pakistanin laivasto

text: Intian–Pakistanin sota 1965 oli ensimmäinen laivaston käymä sota. Sodan aikana laivasto tulitti Dwarkan rannikkokaupunkia. Maiden seuraava sota syttyi 4. joulukuuta 1971 Intian laivaston iskiessä Pakistanin laivaston tärkeimpään tukikohtaan Karachiin, jolloin kolme sen aluksista tuhoutui. Pakistanin laivaston sukellusvene upotti 8. joulukuuta Intian laivaston fregatin, mikä oli ensimmäinen sukellusveneen tekemä sotalaivan upotus taistelussa sitten toisen maailmansodan.


title: Tofiq Quliyev

text: Tofiq Ələkbər oğlu Quliyev (, 7. marraskuuta 1917 Baku – 4. lokakuuta 2000 Baku) oli azerbaidžanilainen säveltäjä, kapellimestari ja pianisti.


title: Tofiq Quliyev

text: Tofiq Quliyev syntyi virkailijaperheeseen. Hän opiskeli pianonsoittoa ja orkesterin johtamista Azerbaidžanin ja Moskovan konservatorioissa. Vuosina 1954–1958 Qulijev työskenteli Azerbaidžanin konservatorion opettajana, vuodesta 1958 lähtien Azerbaidžanin filharmonian taiteellisena johtajana ja vuosina 1961–1964 sen johtajana. Hän on säveltänyt lauluja, musiikkikomedioita, kantaatteja, orkesteri- ja pianokappaleita sekä elokuvamusiikkia. Parhaiten Quliyev tunnetaan kevyen musiikin säveltäjänä. Erityisen hedelmällistä oli hänen yhteistyönsä laulaja Rəşid Behbudovin kanssa.


title: Tofiq Quliyev

text: Quliyev liittyi NKP:n jäseneksi vuonna 1959. Vuosina 1973–1979 hän toimi Azerbaidžanin säveltäjäliiton johtajana. Vuonna 1964 Quliyeville myönnettiin Azerbaidžanin SNT:n kansantaiteilijan arvonimi ja vuonna 1980 hän sai tasavallan valtionpalkinnon.


title: Keteenit

text: Keteenit ovat orgaanisia yhdisteitä, joissa on karbonyyliryhmä kiinnittyneenä alkylideeniryhmään. Keteenien yleistä rakennetta voidaan kuvata kaavalla RRC=C=O. Yksinkertaista ryhmään kuuluvaa yhdistettä kutsutaan keteeniksi eli etenoniksi.


title: Keteenit

text: Keteenien yleisessä rakenteessa RRC=C=O voivat ryhmät R ja R olla joko alkyyli-, aryyli- tai asyyliryhmiä. Keteenit ovat hyvin reaktiivisia johtuen karbonyyliryhmän ja hiili-hiili-kaksoissidoksen kumuloidusta luonteesta ja ne reagoivat herkästi niin nukleofiilien kuin elektrofiilien kanssa. Karbonyyliryhmän hiiliatomi on hyvin elektrofiilinen ja reagoi nukleofiilien, kuten amiinien ja alkoholien kanssa. Elektrofiilit kuten halogeenit reagoivat keteenien hiili-hiili-kaksoissidokseen elektrofiilisella additiolla. Keteenit osallistuvat myös useisiin sykloadditioihin ja tällaisia ovat muun muassa [2+1]-, [2+2]-, [3+2]- ja [2+4]-sykloadditiot. Esimerkiksi β-laktaamirenkaita voidaan valmistaa keteenin ja imiinin välisellä [2+2]-sykloadditiolla. Keteenien voimakkaan reaktiivisuuden vuoksi ne usein tuotetaan reaktioissa "in situ".


title: Keteenit

text: Keteenejä voidaan käyttää orgaanisissa synteeseissä ja paperinkäsittelyssä. Teollisesti merkittävimmät ovat keteeni eli etenoni ja diketeeni. Keteenejä voidaan valmistaa usealla tavalla. Laboratoriossa keteenejä valmistetaan usein halogenoiduista tai halogenoimattomista happoklorideista vahvan emäksen kuten trimetyyliamiinin avulla, jolloin sivutuotteena muodostuu vetykloridia.


title: Keteenit

text: Happoklorideista voidaan valmistaa keteenejä myös sinkin, trifenyylifosfiinin tai mangaani- tai kromikarbonyyliyhdisteiden avulla. Tämä toimii erityisesti alyyli- ja aryyliketeenien valmistukseen. Muita käytettyjä tapoja on ketonien pyrolyysi, karboksyylihappojen, happoanhydridien tai esterien anhydraus korkeassa lämpötilassa tai diatsokarbonyyliyhdisteistä.


title: Formula Renault Northern European Cup

text: Formula Renault 2.0 Northern European Cup (lyhennettynä Formula Renault NEC) on Pohjois-Euroopassa ajettava formulasarja. Sarja perustettiin vuonna 2006 ja siihen yhdistettiin Saksan ja Hollannin Formula Renault-sarjat. Sarjassa ajetaan Tatuusin valmistamilla autoilla ja Michelinin renkailla. Pisteitä jaetaan 20 parhaalle järjestyksessä 30, 24, 20, 17, 16, 15... aina 1 asti. Sarjan mestaruuden ovat voittaneet Filipe Albuquerque, Frank Kechele, Valtteri Bottas, António Félix da Costa, Ludwig Ghidi, Carlos Sainz Jr., Jake Dennis, Matt Parry, Ben Barnicoat, Louis Delétraz ja Lando Norris.


title: Molla Nəsrəddin

text: Molla Nəsrəddin oli vuosina 1906–1931 ilmestynyt azerinkielinen kuvitettu pilalehti. Sen nimi perustuu itämaisiin kansantarinoihin, joiden sankarina toimii samanniminen ovela ja sanavalmis mullah.


title: Molla Nəsrəddin

text: Lehden perustaja ja pitkäaikainen toimittaja oli kirjailija Cəlil Məmmədquluzadə. Se ilmestyi Tbilisissä kevääseen 1912 saakka sekä uudelleen vuosina 1913–1914 ja 1917. Vuonna 1921 Məmmədquluzadə julkaisi lehteä Täbrizissä. Vuodesta 1922 lähtien se ilmestyi Bakussa. Kahdeksansivuisen viikkolehden avustajina toimivat muun muassa runoilijat Sabir, Əli Nəzmi, Əliqulu Qəmküsar, näytelmäkirjailija Əbdürrəhim Haqverdiyev, säveltäjä Üzeyir Hacıbəyov ja romaanikirjailija Məmməd Səid Ordubadi. Taidokkaita pilakuvia piirsivät Tbilisissä asuneet saksalaiset Oscar Schimmerling ja Joseph Rotter sekä myöhemmin taiteilija Əzim Əzimzadə.


title: Molla Nəsrəddin

text: Voimakkaan uudistusmielinen "Molla Nəsrəddin" pyrki muuttamaan yhteiskuntaa satiirin keinoin. Sen vakioaiheita olivat Azerbaidžanin asema Venäjän ja Iranin puskurivyöhykkeenä, Iranin šaahien ja Venäjän tsaarien kolonialistiset asenteet, azerisivistyneistön halveksuva suhtautuminen kansallisuuteensa ja kieleensä, naisen asema patriarkaalisessa yhteiskunnassa, tavallisten ihmisten köyhyys, turvattomuus ja terveydenhoidon puute, muslimipapiston fanaattisuus ja tekopyhyys, virkamiesten korruptio, rahvaan takapajuisuus, lukutaidottomuus ja tietämättömyys. Poliittisen linjansa takia lehti joutui usein viranomaisten ja papiston vainon kohteeksi. Sillä oli suuri vaikutus Taka-Kaukasian, Iranin, Turkin ja Keski-Aasian lehdistön sekä yhteiskunnallisen ajattelun kehitykseen.


title: Aarne Selinheimo

text: Aarne Kotovalko Veikko Vilho Selinheimo (vuoteen 1906 Selin; 27. heinäkuuta 1898 Helsinki – 29. lokakuuta 1939 Helsinki) oli suomalainen antimilitaristi ja rauhanliikkeen vaikuttaja 1920- ja 1930-luvuilla.


title: Aarne Selinheimo

text: Selinheimo oli vuonna 1920 mukana perustamassa Suomen Rauhanliittoa ja perusti 1923 radikaalimman Suomen Antimilitaristisen liiton, jonka keskushahmo hän oli. Hän oli kiihkeä rauhanaatteen kannattaja ja hänen idealisminsa ajoi hänet usein vaikeuksiin viranomaisten kanssa. Suomen Antimilitaristisen liiton ideologia nähtiin kommunismia muistuttavana ja Etsivä Keskuspoliisi yritti useasti lakkauttaa liiton. Selinheimon merkittävin saavutus oli 1929–1931 käyty kansainväliset mittasuhteet saavuttanut kampanja vankilaan tuomitun aseistakieltäytyjän Arndt Pekurisen puolesta. Kampanjointi johti Suomen ensimmäisen siviilipalveluslain eli niin sanotun Lex Pekurisen säätämiseen keväällä 1931.


title: Aarne Selinheimo

text: Selinheimo oli lähtöisin virkamiesperheestä. Hänen isänsä, lääninsihteeri Vilho Selinheimo oli fennomaani, joka toimi myös Suomen Eläinsuojeluyhdistyksen puheenjohtajana. Selinheimo joutui sisällissodan myötä välirikkoon perheensä kanssa, sillä näistä poiketen hän tunsi sympatiaa punaista osapuolta kohtaan. Hän kirjoitti ylioppilaaksi Helsingistä 1919, mutta hänen insinööriopintonsa Teknillisessä korkeakoulussa jäivät kesken loppusuoralla, sillä rauhantyö valtasi hänen elämänsä.


title: Aarne Selinheimo

text: Selinheimo tutustui pasifisteihin Kalliolan kansalaisopiston kursseilla. Hän oli 1920 mukana perustamassa Suomen Rauhanliittoa ja kuului sen keskushallitukseen 1920–1927. Koska kuitenkin piti Rauhanliiton toimintaa liian maltillisena ja riittämättömänä, hän perusti 1923 radikaalimman Suomen Antimilitaristisen liiton, joka vaati asevelvollisuuden kumoamista. Liiton ohjelma haastoi muutenkin porvarillisen arvomaailman ja vallitsevan yhteiskuntajärjestyksen. Sen jäsenmäärä ei kasvanut reilua sataa henkeä suuremmaksi ja toiminta oli riippuvaista Selinheimon omasta aktiivisuudesta ja taloudellisesta panoksesta. Hän oli järjestön keskushahmo loppuelämänsä ajan. Selinheimo uskoi myös esperanton kielen mahdollisuuksien kansojen välisten vihamielisyyksien vähentämisessä ja perusti päivää Antimilitaristisen liiton jälkeen Suomen esperantistien rauhanyhdistys Ligon, jolla oli käytännössä sama ohjelma. Selinheimo oli myös raittiusaatteen kannattaja.


title: Aarne Selinheimo

text: Selinheimo oli kiihkeä rauhanaatteen kannattaja ja hänen idealisminsa ajoi hänet usein vaikeuksiin viranomaisten ja toimeentulonsa kanssa. Hän elätti itseään 1920–1930-luvuilla monilla sekalaisilla toimilla, kuten Maanmittaushallituksen pikkuvirkamiehenä, Patenttitoimiston sekä Puolan Helsingin lähetystön kielenkääntäjänä, yksityisopettajana, pikakirjoittajana, konttoristina ja jopa kiertävänä pölynimurikauppiaana. Hän oli 1925–1926 rauhanliiton "Rauhaa kohti" -lehden toimitussihteeri, mutta toimitti myös omaa "Aseet pois!" -nimistä julkaisua, sillä Suomen Antimilitaristisella liitolla ei ollut varaa omaan lehteen. Jyrkkenevän linjansa ja henkilökohtaisen ailahtelevuutensa seurauksena Selinheimo etääntyi 1920-luvun jälkipuoliskolla monista aiemmista tukijoistaan, muun muassa rauhanliiton johtohahmo Felix Iversenistä, ja jäi vähitellen pois Suomen Rauhanliiton toiminnasta.


title: Aarne Selinheimo

text: Selinheimo oli oman ilmoituksensa mukaan anarkisti ja syndikalisti ja vastusti tällä perusteella pitkään muun muassa Suomen Antimilitaristisen liiton virallista rekisteröitymistä, vaaleissa äänestämistä ja jopa rauhanliiton keskeisiin tavoitteisiin kuulunutta siviilipalvelusta asevelvollisuuden vaihtoehtona.


title: Aarne Selinheimo

text: Oikeistossa Suomen Antimilitaristisen liiton ideologia nähtiin uhkaavasti kommunismia muistuttavana ja jopa Suomen itsenäisyyden vaarantavana. Etsivä Keskuspoliisi yritti useasti lakkauttaa liittoa. Riittävää näyttöä ei kuitenkaan löytynyt, sillä Selinheimo irtisanoutui kommunismista, vaikka kannattikin rauhanomaista vallankumousta. Ajan ilmapiiri oli yhtä kaikki hyvin epäsuotuisa ja hankala antimilitaristiselle liikkeelle. Selinheimon merkittävin saavutus oli 1929–1931 käyty kansainväliset mittasuhteet saavuttanut kampanja vankilaan tuomitun aseistakieltäytyjän ja Selinheimon aatetoverin Arndt Pekurisen puolesta. Kansainvälisten suhteidensa ansiosta Selinheimo sai hankittua Pekuriselle arvovaltaisia ulkomaisia tuenilmaisuja. Vaikka Pekurisen tuomio ei lyhentynytkään, kampanjointi johti Suomen ensimmäisen siviilipalveluslain eli niin sanotun Lex Pekurisen säätämiseen keväällä 1931. Pian tämän jälkeen Selinheimon toiminta kuitenkin menetti näkyvyytensä. Hän perusti vielä 1934 Suomen sodanvastustajain liiton ja 1935 Sodanvastustaja-lehden, jonka päätoimittajana toimi viimeiset vuotensa. Samaan aikaan hän päätyi sodanvastaisuutta painottaneen kansanrintamapolitiikan myötä lähempään henkilökohtaiseen yhteistyöhön vasemmistopoliitikkojen kanssa. Hänen anarkistiset mielipiteensä myös tasoittuivat Pekurisen tapauksessa saavutettujen myönteisten askelten jälkeen.


title: Aarne Selinheimo

text: Selinheimo sairastui 1936 tuberkuloosiin. Hän kuoli siihen ja aliravitsemukseen lokakuussa 1939. Useat hänen perustamansa järjestöt lamaantuivat tämän jälkeen.


title: Unhola

text: Unhola oli vuosina 1994–2000 toiminut uusikaupunkilainen black metal -yhtye. Ruotsalainen Plasmatica Records -levy-yhtiö julkaisi vuonna 2000 yhtyeen ainoan albumin nimeltä "Inferno". Julkaisun jälkeen yhtye on ollut määrittelemättömän mittaisella tauolla. Yhtyeen musiikkityyli oli raaka black metal melodisilla kitarariffeillä. Kaikki Unholan sanoitukset olivat suomenkielisiä.


title: Unhola

text: Vokalisti Margoath vaikuttaa nykyään hardcore punk -yhtye Aivottomissa. Kitaristi Jussi Hänninen on soittanut Fall of the Leafe -yhtyeessä, joka julkaisi uransa aikana kuusi albumia. Taneli Hatakan yhtyeitä ovat olleet Crimson Midwinter, Torture Killer ja Fall of the Leafe.


title: Urpo Rauhala

text: Urpo Rauhala (s. 1955 Kuhmoinen) on suomalainen director musices, muusikko ja kuoron- sekä orkesterinjohtaja.


title: Urpo Rauhala

text: Hänen vanhempansa ovat Alli Rauhala (syntynyt Muolaassa) ja Matti Rauhala (syntynyt Viipurissa).


title: Urpo Rauhala

text: Helsinkiläisen mieskuoron Viipurin Lauluveikkojen ensimmäinen laulunjohtaja Urpo Rauhala aloitti musiikkiopintonsa Viipurin musiikkiopistossa Lahdessa (nyk. Lahden Konservatorio) opiskellen pianon- ja urkujensoittoa isänsä Matti Rauhalan oppilaana. Opinnot jatkuivat Sibelius-Akatemiassa, jossa Rauhala suoritti orkesterin- ja kuoronjohdon tutkinnot professori Jorma Panulan ja professori Harald Andersénin johdolla sekä urkudiplomin 1988 professori Kari Jussilan johdolla.


title: Urpo Rauhala

text: Urpo Rauhala toimii Nurmijärven musiikkiopiston rehtorina ja on johtanut opiston orkesteriprojekteja. Hän on toiminut mm. Helsingin Poliisilaulajien, Laulu-Miehet- sekä Amadeus-kuorojen johtajana, Sulasolin kouluttajana ja Mieskuoroliiton taiteellisena johtajana. Kuorojen levytyksiä ja konsertteja Rauhala on johtanut kotimaassa, useissa Euroopan maissa sekä Kauko-Idässä.


title: Urpo Rauhala

text: Rauhala on konsertoinut myös pianistina, urkurina ja cembalistina ja on säveltänyt ja sovittanut musiikkia erilaisille kokoonpanoille.


title: Ristin Johannes

text: Pyhä Ristin Johannes O.C.D. (; syntymänimeltään Juan de Yepes y Alvarez; 24. kesäkuuta 1542 Hontoveros – 14. joulukuuta 1591 Ubeda) oli espanjalainen roomalaiskatolinen miespyhimys, sääntökuntalainen, pappi, kirkonopettaja, sääntökunnan perustaja, mystinen teologi ja kirjoittaja. Hän on kontemplatiivisen elämän, kontemplatiivisten ihmisten, mystisen teologian, mystikkojen ja espanjalaisten runoilijoiden suojeluspyhimys. Paavi Klemens X julisti Ristin Johanneksen autuaaksi 25. tammikuuta 1675, paavi Benedictus XIII julisti hänet pyhimykseksi 27. joulukuuta 1726 ja paavi Pius XI julisti hänet 26:nneksi nykyään 37:sta kirkonopettajasta 24. elokuuta 1926, jona hänet tunnetaan erityisnimellä "Doctor mysticus" eli mystinen tohtori. Pyhän Avilan Teresan kanssa he perustivat paljasjalkaisten karmeliittojen sääntökunnan, jonka perustuspäivänä pidetään 28. marraskuuta 1568 ja jolla oli 2937 pappia, 4071 miessääntökuntalaista ja 639 seurakuntaa vuonna 2016. Hänen juhlapäiväänsä vietetään katolisessa kirkossa 14. joulukuuta eli hänen kuolinpäivänään.


title: Ristin Johannes

text: Roomalaiskatolisessa messussa pyhää Ristin Johannesta on muistettu hänen juhlapäivänään seuraavanlaisella latinankielisellä kollehtarukouksella:


title: Ristin Johannes

text: ”"Orémus. Deus, qui sanctum Ioánnem Confessórem tuum atque Doctorem perféctæ sui abnegatiónis et Crucis amatórem exímium effecísti: concéde; ut, eius imitatióni iúgiter inhæréntes, glóriam assequámur ætérnam."”


title: Ristin Johannes

text: Pyhän Ristin Johanneksen elinaikana hallitsivat seuraavat 11 paavia: Paavali III, (1534-49) Julius III, (1550-55) Marcellus II, (1555) Paavali IV, (1555-59) Pius IV, (1559-65) pyhä Pius V, (1566-72) Gregorius XIII, (1572-85) Sixtus V, (1585-90) Urbanus VII, (1590) Gregorius XIV (1590-91) ja Innocentius IX. (1591)


title: Ristin Johannes

text: Pyhän Ristin Johannes syntyi nimellä Juan de Yepes y Alvarez Hontoverossa, Avilassa, Espanjassa John de Yepesin ja Catherine Alvarezin perheen nuorimmaksi lapseksi 24. kesäkuuta 1542. Hänen isänsä kuoli lapsen ollessa vasta kolmivuotias ja hänen isoveljensä Luis kuoli myös kaksi vuotta sen jälkeen, mahdollisesti aliravitsemuksesta, jolloin hänen äitinsä ja vanhin pojista pystyivät vaivoin huolehtimaan välttämättömistä toimeentuloista. Pyhä Johannes opiskeli lapsena köyhille ja orpoutuneille lapsille tarkoitetussa sisäoppilaitoksessa ja 18-vuoden ikäisenä jesuiittojen oppilaitoksessa Medina del Campossa, jossa hän opiskeli humanistisia tieteitä, retoriikkaa ja klassisia kieliä 3 vuotta. Vuonna 1563 hän liittyi karmeliittoihin maallikkoveljenä, jotka huomattuaan hänen poikkeukselliset kykynsä vihkivät hänet papiksi, joksi hän valmistui vuonna 1567 ja hän harkitsi myös liittymistä kartusiaaneihin. Mies tapasi kuitenkin myös myöhemmin pyhimykseksi julistun pyhän Avilan Teresan, joka suostutteli hänet pysymään karmeliittasääntökunnassa ja auttamaan itseään miesluostarin perustamisessa. Pyhä Teresa halusi myös muokata karmeliittasääntökuntaa ja pyhä Johannes perustikin ensimmäisen paljasjalkakarmeliittaluostarin vuonna 1569 Durueloon. Vuonna 1572 pyhimys siirtyi Avilaan pyhän Teresan pyynnöstä ruveta hänen ripittäjäkseen ja hengelliseksi opastajakseen, missä hän viipyi vuoteen 1577 saakka. Myöhään vuonna 1577 pyhää Johannesta käskettiin jättämään hänen luostarinsa Avilassa, mutta koska hänen reformityönsä oli paavillisen nuntiuksen hyväksymä ja koska nuntiuksen hyväksyntä oli käskyä korkeampi auktoriteetti, pyhimys ei totellut sitä, vaan päätti jäädä. Vuoden 1577 joulukuun 3. päivän yönä hänet otettiin vangiksi ja vietiin Toledoon, jossa hän kärsi yli yhdeksän kuukautta vangittuna ahtaaseen selliin, mutta pääsi lopulta pakenemaan vuoden 1578 elokuussa ja meni pyhän Teresan nunnien luo sekä vietti kuusi viikkoa sairaalassa toipuakseen. Vuonna 1580 paavi Gregorius XIII tunnusti paljasjalkakarmeliitat alunperin pyhän paavi Pius V:n tekemän hyväksynnän lisäksi ja tunnusti eron paljasjalka- ja alkuperäisten karmeliittojen välillä. Pyhä Ristin Johannes sairastui 1591 ihovaivaan, joka kehittyi infektioksi ja kuoli 14. joulukuuta 1591.


title: Ristin Johannes

text: Pyhän Ristin Johanneksen elämä voidaan jakaa seuraaviin vaiheisiin:


title: Ristin Johannes

text: Pyhä Ristin Johannes laati ainakin seuraavat teokset:


title: Olly Murs

text: Oliver Stanley ”Olly” Murs (s. 14. toukokuuta 1984 Witham, Essex, Britannia) on englantilainen poplaulaja, lauluntekijä ja tv-juontaja, joka tuli tunnetuksi "The X Factor" -ohjelman kuudennen tuotantokauden myötä vuonna 2009. Hän sijoittui kilpailussa toiseksi. Hänen esikoisalbuminsa "Olly Murs" ilmestyi marraskuussa 2010 ja seuraava albumi "In Case You Didn’t Know" vuotta myöhemmin marraskuussa 2011. Mursin singlet ”Please Don’t Let Me Go”, ”Heart Skips a Beat” (mukana rapduo Rizzle Kicks) ja ”Dance with Me Tonight” ovat sijoittuneet Britannian singlelistan ykkösiksi.


title: HMS Cavendish (R15)

text: HMS Cavendish (viirinumero R15) oli Britannian Kuninkaallisen laivaston Ca-luokan hävittäjä.


title: HMS Cavendish (R15)

text: Alus tilattiin helmikuussa 1942 John Brown and Companyltä Clydebankistä nimellä "HMS Sybil" osana 11. hätälaivuetta (). Aluksen nimi vaihdettiin marraskuussa 1942 "HMS Cavendishiksi" amiraliteetin tehtyä päätöksen perustettavana laivueen alusten nimeämisestä Ca-alkuisin nimin. Se laskettiin vesille 12. huhtikuuta 1944 ja alus valmistui 12. joulukuuta.


title: Mircea Dobrescu

text: Mircea Dobrescu (5. syyskuuta 1930 Cotorca – 6. elokuuta 2015) oli romanialainen nyrkkeilijä. Hän saavutti hopeaa kärpässarjassa (51 kg) Melbournen kesäolympialaisissa 1956 hävittyään loppuottelussa Terence Spinksille. Hän kilpaili myös Helsingin kesäolympialaisissa 1952 ja Rooman kesäolympialaisissa 1960 saavuttaen kummallakin kerralla jaetun viidennen sijan. EM-kilpailuista Dobrescu saavutti hopeamitalin vuosina 1955 ja 1957.


title: Mircea Dobrescu

text: Dobrescu kuoli 84-vuotiaana 6. elokuuta 2015.


title: Hovinaiset

text: Hovinaiset eli Las Meninas (myös "Hovinaisia") on Diego Velázquezin maalaus vuodelta 1656. Velázquezin suurimpana saavutuksena pidetyn maalauksen nimi oli aiemmin "Filip IV:n perhe". Maalauksessa on monia merkityskerrostumia, ja se on innoittanut pohtimaan muun muassa katsomisen problematiikkaa.


title: Hovinaiset

text: Maalaus rakentuu perspektiivisuhteiden ja peilien näyttämöleikistä. "Hovinaisia" on pitkään kuulunut länsimaisen taidehistorian runsaimmin analysoituihin maalauksiin. Se on vaikuttanut moniin myöhempiin taiteilijoihin ja innoittanut heitä tekemään tekemään omia versiotaan aiheesta. Suurikokoinen ja vapaamuotoinen ryhmämuotokuva kuvaa prinsessa Margareetaa hovinaisineen, kuvassa on mukana myös kuningaspari. Maalaukseen sisältyvä Velázquezin omakuva nostaa esiin myös taiteilijan ja maalaustaiteen aseman.


title: Hovinaiset

text: Vaikka teos on ryhmämuotokuva, Velázquezin maalaus irtautuu ryhmämuotokuville tavallisesta muodollisuudesta. Velázquezin tuokionomaisen maalauksen keskiössä on viisivuotias prinsessa Margareeta (1) kahden hovinaisensa (2, 3) kanssa. Taustalla kuvastuvat peilistä kuningas Filip IV ja kuningatar Maria Anna (10, 11), vasemmalla on lisäksi Velázquez (9) työskentelemässä. Oikealla koiran takana on kaksi hovikääpiötä (4, 5), jotka jatkavat Velázquezin hovinarreista ja kääpiöistä tekemien maalausten sarjaa. Kääpiöiden takana seisoo prinsessan surupukuinen esiliina ja hoitaja Marcela de Ulloa (6) keskustelemassa henkivartijan (7) kanssa. Taimpana oviaukossa näkyy kamariherra (8), joka näyttää olevan joko tulossa tai menossa. Heidät kuvataan suljetussa tilassa, johon tulee luonnonvaloa ikkunasta oikealta ja edestä kuvatilan ulkopuolelta, missä kuninkaan ja kuningattaren voisi olettaa seisovan. Kolmesta suunnasta tuleva valo liudentaa varjot pehmeiksi.


title: Hovinaiset

text: "Hovinaisia" on maalaus maalauksesta, ja sitä pidetään tietoisena havaintoesityksenä ja kommenttina maalaustaiteen ja taulumaalauksen mahdollisuuksista. Aiheessa on leikittelyä todellisuuden tasojen kanssa. Jo 1600-luvulla sen sanottiin olevan maalaustaiteen teologiaa ja Thomas Lawrence on sanonut sen olevan taiteen filosofiaa maalauksen muodossa.


title: Hovinaiset

text: Uutta oli myös aiheen hetkellisyys. Kuvaan on ikuistettu satunnaisen ja vähämerkityksisen tuntuinen hetki hovin elämässä. Se on lisäksi kuvattu suureen kokoon, joka aiemmin oli varattu virallisille kokovartalokuville ja tärkeille historiallisille aiheille. Henkilöiden vapaamuotoista sijoittelua ja maalarin ulkopuolista asennetta on verrattu valokuvan vaikutelmaan. Sommittelu ja illuusio hetkellisyydestä on kuitenkin luotu huolella. Kääpiön naturalistinen groteskius lisää prinsessan ja hovinaisten kauneutta. Samaan tapaan peilissä himmeänä heijastuva kuningaspari ja vielä himmeämmät maalaukset seinällä korostavat keskiössä olevien henkilöiden konkreettisuutta.


title: Hovinaiset

text:
Henkilöitä ei yhdistä poseeraus tai suhde toisiinsa, vaan katsoja, joka näkee tapahtuman kohdasta, jossa kuninkaallinen pari peilin perusteella seisoisi. Katsojasta tulee tavallaan osa kokonaisuutta.
Kuka katsoo ja ketä onkin kysymys, jota usein pohditaan Hovinaisten innoittamana. Muiden muassa Michel Foucault on analysoinut maalauksessa kuvattujen henkilöiden katseita ja katsottuna olemista. Foucault’n mukaan useimmat henkilöistä katsovat jotakin, mikä on heidän ja katsojan välissä. He ovat kääntyneet katsomaan jotakin, joka vastaavasti katsoo heitä. Osa henkilöistä katsoo kuitenkin toisiaan, kuten hovinaiset prinsessa Margareetaa.


title: Hovinaiset

text: Maalauksen katsojan suhteen on vaikea sanoa, onko hän enemmänkin katseiden kohde kuin katsoja. Henkilöiden katseiden oletettu kohde näkyy taustan peilistä, johon kukaan maalauksen henkilöistä ei kiinnitä huomiota. Kokonaisuudessaan maalaus esittää meitä katsomassa itseämme katsottuina.


title: Hovinaiset

text: Kaiken kaikkiaan Hovinaisia on metaviittaus itseensä, mutta ilman keinotekoisuutta tai trompe l’œil -maalauksen helppoja efektejä. Hovinaiset tuo esiin välineet, joilla itse maalaus on tuotu katsojan nähtäväksi. Maalari pitelee palettia ja siveltimiä. Puukehikkoon pingotettu maalauspohja näkyy nurjalta puoleltaan. Taustalla on näkyvissä myös valmiita maalauksia.


title: Hovinaiset

text: Trompe l’œilin tarkkuuden sijaan Velázquezin maalausjälki on poikkeavan vapaata. Läheltä katsottuna "Hovinaiset" hajoavat väriläiskiksi. Velázquez maalasi käyttäen erityisen pitkävartisia siveltimiä, jolloin hän saattoi arvioida kokonaisvaikutelmaa.


title: Hovinaiset

text: Yksi "Hovinaisten" alateema on taiteilijan asema ja maalauksen asema vapaana taiteena. Velázquez kuvaa itsensä muun hovin joukossa hovivirkailijan puvussa ja avaimet virkamerkkinä vyötäröllään. Hän oli näihin aikoihin pyrkimässä ritarikuntaan, jonka jäsenyys merkitsi samalla nousua aatelissäädyn jäseneksi. Säännöt kuitenkin sulkivat pois käsillään työtä tekevät, joten oli tärkeää kommentoida, oliko maalaustaide mekaanista vai vapaata taidetta. Aihe oli ollut Espanjassa kiihkeän keskustelun aiheena jo jonkin aikaa. Kaksi taustan maalauksista ovat Rubensilta, joka oli aateloitu. Kaksi vuotta myöhemmin Velázquez hyväksyttiinkin maan vaikutusvaltaisimpaan seuraan, jalosukuisille tarkoitettuun Pyhän Jaakobin ritarikuntaan.


title: Hovinaiset

text:
Maalauksessa on nimen mukaisesti hovinaisia, mutta heidän lisäkseen kuninkaallista perhettä ja taidemaalari.
Nykyistä nimeä "Las Meninas" on käytetty 1800-luvun puolivälistä asti. Kymmenisen vuotta valmistumisen jälkeen maalauksen nimi oli inventaarioluettelossa "Hänen kuninkaallinen korkeutensa hovinaisien ja kääpiön seurassa". Nimi oli muuttunut 1730-luvulla "Filip IV:n perheeksi". Nykyisessä nimessä on nähty poliittisia merkityksiä – painopiste on siirtynyt 1800-luvun tasavaltalaisten aatteiden mukaisesti hallitsijasta perheineen heidän palvelijoihinsa.


title: Hovinaiset

text: Varsin monet taiteilijat ovat versioineet "Hovinaisia" tai saaneet vaikutteita hienovaraisemmin. Valmistumisensa jälkeen "Hovinaisia" säilytettiin aluksi Filip IV:n yksityistiloissa, joten se ei ollut monien silmien ulottuvilla.


title: Hovinaiset

text: Pablo Picassoa maalaus innoitti tekemään lähes 60 teosta vuonna 1957. Alle puolen vuoden sisällä syntyneet teokset olivat eroottissävyisiä ja ekspressionistisia.


title: Hovinaiset

text: Francisco Goya teki maalauksen pohjalta etsauksen 1778 ja käytti Hovinaisia myöhemmin mallina Kaarle neljännen perhemuotokuvalle.


title: Hovinaiset

text: Hovinaiset ovat toimineet monien veistosten innoituksena. Muiden muassa Manolo Valdés on tehnyt aiheesta sarjan pronssiveistoksia, jotka ovat olleet esillä muun muassa Pariisissa ja Düsseldorfissa. Helsingin juhlaviikot toi vuonna 2007 Helsinkiin Esplanadin puistoon 21 työn sarjan Valdésin veistoksia.


title: Henk Steeman

text: Hermanus Hendricus ”Henk” Steeman (15. tammikuuta 1894 Kralingen – 16. helmikuuta 1979 Haag) oli alankomaalainen jalkapalloilija. Hän kilpaili kesäolympialaisissa 1920 Antwerpenissä ja kuului siellä pronssia saaneeseen joukkueeseen. Hänen seuransa oli Sparta Rotterdam.


title: Lumikuningatar (Andersen)

text:
Lumikuningatar (Snedronningen) on H. C. Andersenin kirjoittama satu, joka julkaistiin ensimmäisen kerran vuonna 1845.
Satu on pisimpiä Andersenin satuja, ja siitä on tehty lukuisia elokuva-, tv- ja teatterisovituksia.


title: Lumikuningatar (Andersen)

text: Tihulaisten kuningas valmistaa itselleen taikapeilin, joka tuo epäonnea hyville ihmisille. Tihulaisten käytössä peili kuitenkin särkyy ja sen tuhannet miljoonat pienet sirpaleet leviävät ympäri maailmaa. Nämä sirpaleet joutuvat ihmisten sydämiin jäädyttäen ne ja muuttaen heidät pahoiksi.


title: Lumikuningatar (Andersen)

text: Vuosia myöhemmin pieni tyttö ja pieni poika, Gerda ja Kai, asuvat suuressa kaupungissa. Kain isoäiti kertoo lapsille legendan Lumikuningattaresta, joka hallitsee lumihiutaleita. Kesällä peilin sirpaleita joutuu Kain sydämeen ja silmiin. Kain luonne muuttuu: hänestä tulee ilkeä ja epäkohtelias. Hän tuhoaa hänen ja Gerdan istuttaman ruusupenkin, eikä välitä enää Gerdasta tai isoäidistään, koska pitää heitä rumina. Ainoa asia mitä hän pitää kauniina ovat lumihiutaleet.


title: Lumikuningatar (Andersen)

text: Seuraavana talvena hän suuntaa kelkallaan markkinoille ja näkee suuren vaunun, jota Lumikuningatar ajaa ja seuraa häntä. Kaupungin ulkopuolella Lumikuningatar nostaa Kain vaunuunsa ja suutelee häntä kahdesti: ensimmäisellä kerralla puuduttaakseen hänet kylmältä ja toisella saadakseen hänet unohtamaan entisen elämänsä. Hän ei suutele Kaita kolmatta kertaa, koska se tappaisi hänet. Suudelmien seurauksensa Kai lähtee Lumikuningattaren mukaan.


title: Lumikuningatar (Andersen)

text: Kaupungin asukkaat uskovat Kain hukkuneen läheiseen jokeen, mutta Gerda kieltäytyy uskomasta asiaa ja päättää etsiä Kain. Hän kyselee kaikilta Kain olinpaikasta mutta turhaan. Lopulta hän päättää kysyä asiaa joelta ja tarjoaa palkkioksi punaisia kenkiään. Joki kertoo Gerdalle, ettei Kai ole hukkunut ja Gerda jatkaa etsintäretkeään. Etsintäretkellään hän tapaa vanhan korpin, joka kertoo Kain olinpaikan. Hän menee korpin ohjeiden mukaisesti suureen linnaan, jossa kohtaa prinsessan ja prinssin, jotka ovat ilkeitä mutta päättävät kuitenkin auttaa Gerdaa antamalla hänelle oppaan ja lämpimiä vaatteita. Matkalla Gerda kuitenkin kaapataan ja hänet viedään varkaiden linnaan, jossa hän tutustuu ryövärityttöön. Tyttö auttaa Gerdan pakoon ja kertoo, että Kai on viety Lumikuningattaren kotiin Lappiin.


title: Lumikuningatar (Andersen)

text: Kun Gerda saapuu perille Lumikuningattaren linnaan hän kohtaa ongelmia, hänen on löydettävä Kai. Lisäksi myös Kain on suoriuduttava palapelin ratkaisemisesta, jotta Lumikuningatar vapauttaisi hänet. Lopulta Gerda kuitenkin löytää Kain ja itkee kyyneleitä, jotka sulattavat sirpaleet pois. Sadun lopussa Kai ja Gerda palaavat kotiinsa aikuisina ja on jälleen kesä.


title: Lumikuningatar (Andersen)

text: Monien kirjallisuuden hahmojen uskotaan pohjautuvan Lumikuningattareen. Esimerkiksi C. S. Lewisin teos Velho ja leijona saattaa osittain pohjautua Lumikuningattareen, sillä Narnian kuningatar muutti Narnian ikuisen talven maaksi ja hän pukeutui myös valkoiseen turkkiin. Myös Disneyn "Frozen"-elokuva perustuu löyhästi Lumikuningattareen. Samankaltainen hahmo on myös Tove Janssonin "Taikatalven" Jäärouva.


title: Robert Gevers

text: Robert Gevers oli belgialainen maahockeypelaaja. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.


title: Charles Gniette

text: Charles Gniette oli belgialainen maahockeypelaaja. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.


title: Pierre Chibert

text: Pierre Chibert oli belgialainen maahockeypelaaja. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.


title: James Grogan

text: James David ”Jim” Grogan (7. joulukuuta 1931 Tacoma, Washington – 3. heinäkuuta 2000 San Bernardino, Kalifornia) oli yhdysvaltalainen taitoluistelija. Hän sai yksinluistelussa pronssia Oslon talviolympialaisissa 1952. Hän oli aiemmin kilpaillut Sankt Moritzin talviolympialaisissa 1948 sijoittuen yksinluistelussa kuudenneksi.


title: James Grogan

text: Grogan sai lisäksi vuosina 1951–1954 hopeaa taitoluistelun maailmanmestaruuskilpailuissa. Hän oli naimisissa taitoluistelija Barbara Wagnerin kanssa, mutta liitto päättyi eroon.


title: Samuel Berner

text: Samuel Berner (s. Saksi – 10. elokuuta 1759 Siuntio) oli Suomessa 1700-luvulla vaikuttanut saksalaissyntyinen muurimestari ja arkkitehti, jonka suunnittelemia rakennuksia on useissa Suomen kaupungeissa. Häntä on pidetty Suomen rakennustaiteen historian ensimmäisenä varsinaisena arkkitehtina. Berner suunnittelu ja rakensi erityisesti kirkkoja sekä hallinto-, koulu- ja asuinrakennuksia.


title: Samuel Berner

text: Berner syntyi Saksissa tarkemmin tuntemattomana ajankohtana. Hän toimi muurarinkisällinä Tukholman kaupunginarkkitehdin alaisena, kun Turun maistraatti pyysi hänet toukokuussa 1732 rakentamaan uutta hovioikeuden presidentin taloa, sillä kaupungin omien muurimestarien ammattitaito ei siihen riittänyt. Työn valmistuttua Berneriltä tilattiin vielä samana vuonna piirustukset uuteen raatihuoneeseen. Hän myös toimi rakennushankkeen urakoitsijana heinäkuusta 1733, sillä maistraatti epäili kaupungin muurimestareiden kykyä selvitä tästäkään tehtävästä. Maistraatti hyväksyi raatihuoneen piirustukset Bernerin opinnäytteeksi ja hän kohosi kisällistä mestariksi. Berneristä tuli myös muurarien ammattikunnan oltermanni. Hän lupautui asettumaan kaupunkiin, mikäli saisi kuusi verovapaata vuotta. Maistraatti suostui tähän ja toukokuussa 1734 Berner vannoi sekä porvarin- että oltermanninvalan ja hänet nimettiin samassa yhteydessä Turun ensimmäiseksi kaupunginarkkitehdiksi.


title: Samuel Berner

text: Raatihuone valmistui 1736, minkä jälkeen Berner johti Turun tuomiokapitulin talon korjaustöitä ja 1738 tulipalossa vaurioituneen Turun tuomiokirkon tornin jälleenrakennusta, jota ei kuitenkaan saatu valmiiksi. Bernerin valitettua, ettei hänelle riittänyt Turussa tarpeeksi töitä, hänet nimettiin 1741 kruunun linnoitustöiden muurimestariksi. Hän kävi myös tekemässä töitä muissa kaupungeissa ja muun muassa johti pikkuvihan jälkeen 1746 Helsingin Ulrika Eleonoran kirkon sekä Tammisaaren kirkon jälleenrakennustöitä. Tämä haittasi vuorostaan Bernerin työtä Turussa, ja valitusten jälkeen hän anoi porvarinoikeuksiensa peruuttamista sekä muutti lopulta kaupungista 1748. Tämän jälkeen hän lienee asunut Helsingin kaupungissa tai Viaporin linnoituksessa työskennellessään kuninkaallisen linnoitustoimikunnan muurimestarina ja arkkitehtina. Berner kuitenkin erotettiin tästä virasta 1751, kun hänen johdollaan muurattu holvipilari Särkänlinnassa todettiin kelvottomaksi ja jouduttiin purkamaan.


title: Samuel Berner

text: Bernerille riitti tilaustöitä hänen kuolemaansa asti, ja hän sai takaisin työnsä linnoituskomission alaisuudessa vuonna 1755. Vuonna 1753 hän laati piirustukset Turun akatemian kirjastoa varten, mutta taloa ei koskaan rakennettu. Vuonna 1758 hän kieltäytyi tarjouksesta rakentaa uudelleen yhä keskeneräinen Turun tuomiokirkon torni, vedoten ikäänsä ja siihen että oli jo saanut Helsingin porvarisoikeudet. Bernerin viimeiseksi työksi jäi Kirkkonummen kirkon laajentaminen. Ollessan matkalla Kirkkonummelta Suitian kartanoon hän putosi hevoskärryiltä ja kuoli saamiinsa vammoihin muutamaa päivää myöhemmin Suitiassa. Hänet haudattiin Helsinkiin.


title: Samuel Berner

text: Bernerin töitä ovat muun muassa seuraavat:


title: Samuel Berner

text: Berneriä on yleisesti arvailtu myös muun muassa Helsingissä sijaitsevan Sederholmin talon suunnittelijaksi.


title: Holger Nurmela

text: Holger Nurmela (28. lokakuuta 1920 Tukholma – 1. maaliskuuta 2005 Botkyrka) oli ruotsalainen jääkiekkoilija. Hän kuului pronssia saaneeseen joukkueeseen talviolympialaisissa 1952 Oslossa. Lisäksi hän sijoittui joukkueineen neljänneksi sekä talviolympialaisissa 1948 Sankt Moritzissa että talviolympialaisissa 1956 Cortina d'Ampezzossa.


title: Holger Nurmela

text: Nurmela pelasi myös jääkiekkoa, jalkapalloa ja jääpalloa tukholmalaisessa Hammarby IF:n joukkueessa. Hän oli voittamassa Hammarbylle Ruotsin jääkiekkomestaruuden keväällä 1942, 1943 ja 1945.


title: Robert Sears

text: Robert Wilson Sears (30. marraskuuta 1884 Portland – 9. tammikuuta 1979 Atlanta) oli yhdysvaltalainen miekkailija, nykyaikainen viisiottelija ja olympiamitalisti. Hänen seuransa oli Washington Fencers Club.


title: Robert Sears

text: Sears menestyi monissa eri lajeissa, muun muassa nyrkkeilyssä ja uinnissa, mutta päätyi nykyaikaiseen viisiotteluun ja miekkailuun. Hän oli armeijan joukkueen kapteeni yliopistojen välisissä miekkailukisoissa 1908 ja 1909, joissa molemmissa joukkue voitti turnauksen. Sears kilpaili molemmissa lajeissaan Antwerpenin olympialaisissa 1920, joissa hän oli nykyaikaisen viisiottelun henkilökohtaisen kisan jaetulla seitsemännellä tilalla, kalvan joukkuekisassa kuudes ja floretin joukkuekilpailussa pronssilla. Hän taisteli toisessa maailmansodassa Ranskassa, jossa hän komensi 35. jalkaväkidivisioonaa ja oli 60-vuotiaana vanhin Euroopassa mukana ollut sotilas. Sears lopetti sotilasuransa vuonna 1946 everstin arvon saaneena.


title: Mario Valota

text: Mario Valota (8. helmikuuta 1918 – 30. syyskuuta 2000) oli sveitsiläinen miekkailija. Hän kilpaili vuoden 1952 kesäolympialaisissa Helsingissä ja oli mukana saamassa kalvan joukkuekilpailussa pronssia.


title: Vincenzo Pinton

text: Vincenzo Pinton (14. maaliskuuta 1914 Vicenza – 8. huhtikuuta 1980 Venetsia) oli italialainen miekkailija. Hän kilpaili säilällä kolmissa kesäolympialaisissa.


title: Vincenzo Pinton

text: Kesäolympialaisissa 1936 Berliinissä Pinton sai hopeaa joukkuekilpailussa ja sijoittui yksilökilpailussa viidenneksi. Vuoden 1948 kesäolympialaisissa Lontoossa hän sai sekä yksilö- että joukkuekilpailussa hopeaa. Helsingin kesäolympialaisissa 1952 hän sai joukkuekilpailussa jälleen hopeaa ja jäi yksilönä seitsemänneksi.


title: Natalie Steward

text: Natalie Alwyne Steward (s. 30. huhtikuuta 1943 Pretoria) on brittiläinen entinen uimari. Hän sai kesäolympialaisissa 1960 Roomassa hopeaa 100 metrin selkäuinnissa ja pronssia 100 metrin vapaauinnissa. Lisäksi hän sijoittui siellä joukkueineen sekä 4 × 100 metrin vapaa- että sekauintiviestissä viidenneksi.


title: Isaac Thomas Thornycroft

text: Isaac Thomas Thornycroft (22. marraskuuta 1881 Brentford – 6. kesäkuuta 1955 Basingstoke) oli brittiläinen moottoriveneilijä ja olympiavoittaja. Hänen seuransa oli Bembridge Sailing Club.


title: Isaac Thomas Thornycroft

text: Thornycroft kilpaili moottoriveneilyssä Lontoon olympialaisissa 1908, joissa hänen joukkueensa voitti sekä B- että C-luokan kisat ainoana maaliin päässeenä venekuntana. Hänen suvussaan oli veneenrakennusyritys, jossa hän työskenteli koulutuksensa päättymisestä vuoteen 1934, kunnes Thornycroftin ja yrityksen välille tuli erimielisyyksiä. Thornycroft oli muun muassa kehittelemässä kilpapurjehduksen Swallow-luokkaa ja sen veneitä. Hän myös teki veistoksia ja kilpaili purjehduksessa, jossa hän oli 70-vuotiaana maansa joukkueen varamiehenä vuoden 1952 olympialaisten yhteydessä ja matkusti kisapaikalle kuitenkaan kilpailematta.


title: Valencia (täsmennyssivu)

text: Valencia tarkoittaa seuraavia asioita:


title: Vilhelm Vett

text: Vilhelm Vett (31. joulukuuta 1879 Kööpenhamina – 3. joulukuuta 1962 Palma de Mallorca) oli tanskalainen purjehtija. Hän sai kuuden metrin luokassa hopeaa "Bonzolla" kesäolympialaisissa 1924 Pariisissa ja sitten "Hi-Hillä" kesäolympialaisissa 1928 Amsterdamissa.


title: Riccardo Divora

text: Riccardo Divora (22. joulukuuta 1908 – 10. tammikuuta 1951) oli italialainen soutaja. Hän kilpaili vuoden 1932 kesäolympialaisissa Los Angelesissa ja oli siellä mukana saamassa perämiehellisessä nelikossa hopeaa.


title: Ingman (suku)

text: Ingman-nimisiä sukuja on Suomessa tiettävästi ollut neljä, mutta niistä kolmella on arveltu olevan yhteinen alkuperä. Tunnetuimmassa suvussa on ollut kaksi aateloitua haaraa, jotka ovat kuitenkin jo sammuneet. Nimeä on myös suomennettu useaan eri muotoon, joita ovat muun muassa "Iisalo" ja "Ivalo".


title: Ingman (suku)

text: Tunnetuimman Ingman-suvun varhaisin tunnettu jäsen on Karjaalla 1600-luvulla elänyt talollinen Sigfrid Mattsinpoika. Hänen poikansa Matts peri apeltaan talon Karjaan Ingvalsbyssä, mistä hänen viisi poikaansa ottivat sukunimekseen "Ingman". Hänen eräs pojanpoikansa, Elias Magnus Ingman (1704–1773) aateloitiin 1758 nimellä Nordenstolpe, mutta tämä aatelissuku sammui Ruotsissa mieslinjalta vuonna 1869. Tämän veljenpojan poika Erik Gustaf Ingman (1773–1825) puolestaan aateloitiin vuonna 1821 nimellä Gyllenheim, mutta hän kuoli naimattomana.


title: Ingman (suku)

text: Kaksi muutakin Suomen Ingman-sukua on oletettu Matts Sigfridinpojan jälkeläisiksi, sen sijaan Pohjanmaan Vöyrin Ingon talosta oleva neljäs samanniminen suku ei tiettävästi liity edellisiin mitenkään.Äitinsä puolelta sukuun (Iisaloihin) kuuluu muun muassa pääministeri Paavo Lipponen.


title: Krystyna Czajkowska

text: Krystyna Czajkowska(-Rawska) (s. 25. huhtikuuta 1936 Sosnowiec) on puolalainen entinen lentopalloilija. Hän sai joukkueineen pronssia sekä kesäolympialaisissa 1964 Tokiossa että kesäolympialaisissa 1968 Méxicossa.


title: Saskatoon Blades

text: Saskatoon Blades on juniorijääkiekkojoukkue, joka pelaa WHL:n itäisessä divisioonassa. Se pelaa Saskatoonissa Credit Union Centressä, johon mahtuu 15 195 katsojaa.


title: Saskatoon Blades

text: Saskatoon Blades perustettiin vuonna 1964, ja se pelasi Saskatchewan Junior Hockey Leaguessa. Kaudella 1966-1967 joukkue oli mukana perustamassa Western Hockey Leaguea ja siirtyi sinne pelaamaan. Se on sarjan perustajajoukkueista ainoa yhä siellä pelaava. Joukkue vietti useita vuosia vanhassa Saskatoon Arenassa, jossa he rakensivat vahvan fanipohjan ja kehittivät monta huippupelaajaa. Vuonna 1988 he muuttivat Saskatchewan Placeen (nykyään Credit Union Centre) ja isännöi Memorial Cup -turnausta toukokuussa 1989. He pääsivät turnauksessa finaaliin asti, mutta hävisivät lopulta Swift Current Broncosille. He hävisivät WHL:n finaalin myös 1992 ja 1994 Kamloops Blazersille seitsemässä pelissä. Joukkue ei ole koskaan voittanut Ed Chynoweth Cupia. Sillä on CHL-joukkueista pisin aika mestaruudesta.


title: Saskatoon Blades

text: Joukkueen omistaa tällä hetkellä Brodskyn perhe. He ovat olleet valtavan menestyksen lähtöportilla. Koko heidän olemassaolonsa ajan he ovat käyneet kovaa kilpailua Regina Patsin ja Prince Albert Raidersin kanssa.


title: Saskatoon Blades

text: Ennen kauden 2005-2006 alkua pitkäaikainen maskotti Helmutt (antropomorfinen koira) jäi eläkkeelle, ja joukkue päätti hankkia tilalle maskotin, joka saisi joukkueelle myös nuorempia faneja. He ottivat käyttöön lumimies Poke Checkin, joka on vieläkin joukkueen maskotti.


title: Saskatoon Blades

text: Kaudella 2008-2009 Saskatoon teki historiaa, kun se ansaitsi WHL-ennätyksen. Joukkue nousi tasoihin Calgary Hitmenin kanssa eniten yhdellä kaudella saaduissa voitoissa WHL:n historiassa (28). Tällä kaudella Blades voitti ensimmäisen idän divisioonan mestaruuden vuoden 1994 jälkeen.


title: Saskatoon Blades

text: Kun joukkue voitti maaliskuun yhdeksäs päivä 2011 Brandon Wheat Kingsin se varmisti ensimmäisen kerran WHL:n mestaruuden. Se ansaitsi Scotty Munro Memorial Trophyn, jonka saa runkosarjan voittamisesta.Bernie Federko on ainoa joukkueessa pelannut Hockey Hal, of Fameen valittu.* = Valmentaja sai potkut, sairastui tai lähti joukkueesta.


title: Józefa Ledwig

text: Józefa Ledwig(-Bęben) (s. 18. huhtikuuta 1935 Szerzyny) on puolalainen entinen lentopalloilija. Hän sai joukkueineen pronssia sekä kesäolympialaisissa 1964 Tokiossa että kesäolympialaisissa 1968 Méxicossa.


title: Aldo Dezi

text: Aldo Dezi (s. 26. kesäkuuta 1939 Castel Gandolfo) on italialainen kilpauransa päättänyt ratameloja.


title: Aldo Dezi

text: Dezi kilpaili Rooman kesäolympialaisissa 1960 saavuttaen parinsa Francesco La Macchian kanssa hopeaa 1 000 metrin kanadalaiskaksikossa.


title: Gilles Berolatti

text: Gilles Berolatti (s. 4. toukokuuta 1944 Pariisi) on ranskalainen entinen miekkailija. Hän kilpaili kesäolympialaisissa 1968 Méxicossa ja oli mukana voittamassa kultaa floretin joukkuekilpailussa. Kesäolympialaisissa 1972 Münchenissä hän sai siinä joukkueineen pronssia.


title: Jacques Dimont

text: Jacques Dimont (2. helmikuuta 1945 Carvin – 31. joulukuuta 1994 Avignon) oli ranskalainen miekkailija. Hän kilpaili vuoden 1968 kesäolympialaisissa Méxicossa ja oli siellä mukana voittamassa kultaa floretin joukkuekilpailussa.


title: Jules Keignaert

text: Jules Keignaert (15. kesäkuuta 1907 Tourcoing – 26. toukokuuta 1994 Neuville-en-Ferrain) oli ranskalainen vesipalloilija. Hän kilpaili vuoden 1928 kesäolympialaisissa Amsterdamissa ja kuului siellä pronssia saaneeseen joukkueeseen.


title: Albert Vandeplancke

text: Albert Désiré Vandeplancke (3. tammikuuta 1911 Tourcoing – 1. huhtikuuta 1939 Tourcoing) oli ranskalainen vesipalloilija ja uimari. Hän kilpaili kesäolympialaisissa 1928 Amsterdamissa ja kuului vesipallossa pronssia saaneeseen joukkueeseen. Lisäksi hän kilpaili 400 metrin vapaauinnissa ja 4 × 200 metrin vapaauintiviestissä. Hän oli olympialaisissa myös kilpailleen Paul Beulquen vävy.


title: Leo Losert

text: Leo Losert (31. lokakuuta 1902 – 22. lokakuuta 1982) oli itävaltalainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana saamassa kaksikossa pronssia. Myös hänen poikansa Dieter Losert kilpaili olympialaisissa.


title: Pietro Freschi

text: Pietro Freschi (6. elokuuta 1906 – 16. lokakuuta 1973) oli italialainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana saamassa pronssia perämiehettömässä nelikossa.


title: Glauber

text: Glauber tarkoittaa seuraavia:


title: Jim Yong Kim

text: Jim Yong Kim (s. 8. joulukuuta 1959 Soul, Etelä-Korea) on amerikankorealainen lääkäri, antropologi sekä yksityisen Dartmouth Collegen rehtori. Ennen Dartmouthia Kim on toiminut muun muassa Maailman terveysjärjestössä. Hän johti osastoa, jonka vastuulla on taistelu HIViä ja AIDSia vastaan. Kim on ensimmäinen amerikanaasialainen rehtori Ivy Leaguen instituutioissa. Kim syntyi Etelä-Koreassa 1959 ja muutti vanhempiensa mukana Yhdysvaltoihin viisivuotiaana. Hän opiskeli Harvardin yliopistossa ja valmistui lääkäriksi. Hän on myös väitellyt antropologiasta tohtoriksi Harvardissa.


title: Jim Yong Kim

text: Maaliskuussa 2012 presidentti Barack Obama asetti Kimin ehdolle Maailmanpankin uudeksi pääjohtajaksi Robert Zoellickin seuraajaksi Maailmanpankin johtokunta varmisti Kimin valinnan Maailmanpankin pääjohtajaksi. Kimin viisivuotiskausi alkoi heinäkuun alussa.


title: The Happy Song

text: The Happy Song on suomalaisen Poets of the Fall -yhtyeen single. Kappale on mukana Poets of the Fallin vuoden 2012 albumilla "Temple of Thought". Se esiintyy myös Alan Wake's American Nightmare -videopelissä.


Matkailualan tutkimus- ja koulutusinstituutti (MTI) on Lapin yliopiston matkailututkimuksen oppiaineen, Lapin ammattikorkeakoulun matkailu-, ravitsemus- ja talousalan ja Lapin matkailuopiston muodostama matkailualan asiantuntijayhteisö. MTI:n tehtävänä on kehittää matkailualan koulutusta ja tutkimusta yhteistyössä elinkeinoelämän, kansainvälisen tiedeyhteisön, koulutusorganisaatioiden ja viranomaisten kanssa vastaamaan alan tarpeita. Instituutti tarjoaa opiskelijoille mahdollisuuksia kehittää osaamistaan matkailualalla yhdistelemällä eri koulutusasteiden tarjoamia tietosisältöjä siten, että ne tukevat opiskelijan tavoitteita alan teoreettisen tiedon ja käytännön taitojen hallinnassa.


title: Matkailualan tutkimus- ja koulutusinstituutti

text: MTI kokoaa yhteen:


text: Matkailun turvallisuutta on kehitetty useissa verkostoissa ja vuonna 2013 MTI julkisti matkailun turvallisuussuunnitelmat 10 Lapin matkailualueelle. MTI:n kolmen eri taustaorganisaation - Lapin yliopiston, Lapin AMK:n ja Lapin matkailuopiston - tekemä moniulotteinen yhteistyö koulutuksessa, tutkimuksessa ja palveluissa on ainutlaatuista jopa kansainvälisesti.


title: The Chills

text: The Chills on uusiseelantilainen rockyhtye, joka perustettiin 1980 Dunedinissa. Yhtyeeseen ainoa alkuperäisjäsen on Martin Phillipps, ja yhtyeen jäsenet ovat vaihtuneet tiuhaan tahtiin koko sen olemassaolon ajan.


title: Qarun-järvi

text: Qarun-järvi on järvi Egyptissä Faiyumin laaksossa. Järvi oli tuhansia vuosia sitten osa Niilin tulva-allasta.


title: Qarun-järvi

text: Niili toi vuosittain liejua järveen tulviessaan. Liejun painuessa järven pohjaan sedimenteiksi, se muodosti kerrostumia, jotka näyttävät hieman samalta kuin puiden vuosilustot. Qarun-järven sedimenttikerrostumia tutkimalla on saatu paljon uutta tietoa muun muassa Vanhan valtakunnan aikaisista ilmastonmuutoksista.


title: Ted Koehler

text: Ted Koehler (14. heinäkuuta 1894 Washington DC – 17. tammikuuta 1973 Santa Monica, Kalifornia) oli yhdysvaltalainen sanoittaja. Hän työskenteli 1920-luvulla Broadwaylla ja muutti Hollywoodiin 1930-luvun alussa. Siellä hän työskenteli lukuisissa menestyksekkäissä elokuvamusikaaleissa. Hän teki yhteistyötä eräiden suurimpiin kuuluvien Tin Pan Alley -säveltäjien, huomattavimmin Harold Arlenin kanssa. Lisäksi hän työskenteli Harry Barrisin, Duke Ellingtonin, Rube Bloomin, Sammy Fainin, Jay Gorneyn, Ray Hendersonin, Burton Lanen, Jimmy McHughin, Jimmy Monacon, Sammy Steptin ja Harry Warrenin kanssa.


title: Ted Koehler

text: Koehler otettiin Songwriters Hall of Fameen vuonna 1972.


title: Luettelo pikkuplaneetoista: 200001–201000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
200001:stä ja päättyen 201000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 201001–202000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
201001:stä ja päättyen 202000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 202001–203000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
202001:stä ja päättyen 203000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 203001–204000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
203001:stä ja päättyen 204000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 204001–205000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
204001:stä ja päättyen 205000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 205001–206000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
205001:stä ja päättyen 206000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 206001–207000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
206001:stä ja päättyen 207000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 207001–208000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
207001:stä ja päättyen 208000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 208001–209000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
208001:stä ja päättyen 209000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 209001–210000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
209001:stä ja päättyen 210000:een.
Kokonaisen luettelon löytää katsomalla Luettelo pikkuplaneetoista.


title: Pedro Botelho

text: Pedro Roberto Silva Botelho (s. 14. joulukuuta 1989 Salvador, Brasilia) on brasilialainen jalkapalloilija. Hän edustaa brasilialaista Atlético Paranaensea ja on luontaiselta pelipaikaltaan vasen laitapuolustaja, mutta hän pystyy pelaamaan myös keskikentällä.


title: Pedro Botelho

text: Botelho siirtyi kotimaastaan Brasiliasta kesällä 2007 englantilaisen Arsenalin omistukseen. Hän pelasi kauden 2007–2008 lainasopimuksella espanjalaisessa Salamancassa, koska ei omannut vielä työlupaa Englannissa. Kesällä 2008 Botelho palasi Arsenaliin, mutta tuli lainatuksi uudelleen Salamancaan kaudeksi 2008–2009.


title: Pedro Botelho

text: 23. heinäkuuta 2009 hän siirtyi Celta Vigoon, jälleen kerran lainasopimuksella. Tämän jälkeen hän on pelannut vielä lainalla Cartagenassa, Rayo Vallecanossa ja Levantessa.


title: Jo van Gastel

text: Johannes Jacobus "Jo" van Gastel Jr. (5. tammikuuta 1887 Tilburg – 5. maaliskuuta 1969 Tilburg) oli alankomaalainen jousiampuja ja olympiavoittaja. Hän edusti seuratasolla tilburgilaista Nooit Volleerdia. Van Gastel voitti Antwerpenin olympialaisissa 1920 kultaa 28 metrin etäisyydeltä ammutusta joukkuekilpailusta.


title: Jo van Gastel

text: Myös Jon isä Johannes oli olympiatason jousiampuja.


title: Johannes van Gastel

text: Johannes van Gastel (10. syyskuuta 1853 Roosendaal – 11. lokakuuta 1928 Tilburg) oli alankomaalainen jousiampuja. Hän edusti seuratasolla tilburgilaista Nooit Volleerdia. Van Gastel kilpaili Pariisin olympialaisissa 1900 "tuntemattomassa tapahtumassa", josta ei ole tiedossa sääntöjä eikä tuloksia.


title: Johannes van Gastel

text: Myös Johanneksen poika Jo oli olympiatason jousiampuja.


title: For Ever

text:
For Ever -EP on progemetalli -yhtye Adamantran ensimmäinen äänite vuodelta 2006. Bändin piti alun perin mennä studioon nauhoittamaan ensimmäistä promodemoaan, mutta kesken äänitysessioiden suunnitelmat muuttuivat, kun bändi kiinnitettiin Tunerail Recordsille. Levyn on miksannut Jarno Hänninen D-studiolla ja masteroinut Torsti Spoof Studio Audiossa kesäkuussa 2006. For Ever -EP julkaistiin Suomessa lokakuussa 2006. Kaikki sanat on kirjoittanut Tuomas Nieminen.
Lisäksi kuororyhmään kuuluivat Tapio Kuosma, Mikko P. Mustonen ja Jukka Hoffén


title: Henri Préaux

text: Henri Camille Préaux (25. marraskuuta 1911 Loivre – 21. helmikuuta 1992 Châlons-en-Champagne) oli ranskalainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana saamassa hopeaa perämiehellisessä kaksikossa.


title: In Triumph

text: In Triumph on Adamantra-yhtyeen kappale vuodelta 2009. Se oli Revival -albumista irroitettu ensimmäinen single. Kappale sai jonkin verran radiosoittoa esim. Radio Rockissa ja YLEX:llä.Kappaleen sanat kirjoitti Tuomas Nieminen.


title: Giovanni Delise

text: Giovanni Delise (1. marraskuuta 1907 Izola – 19. toukokuuta 1947 Izola) oli italialainen soutaja. Hän kilpaili kesäolympialaisissa 1928 Amsterdamissa ja oli siellä mukana voittamassa kultaa perämiehellisessä nelikossa.


title: Renato Petronio

text: Renato Petronio (5. helmikuuta 1891 Piran – 9. huhtikuuta 1976 Portogruaro) oli italialainen soutaja. Hän oli mukana voittamassa kultaa perämiehellisessä nelikossa vuoden 1928 kesäolympialaisissa Amsterdamissa. Hän osallistui myös vuoden 1936 kesäolympialaisiin Berliinissä.


title: Robert Fuest

text: Robert Fuest (30. syyskuuta 1927 Lontoo, Britannia – 21. maaliskuuta 2012) oli brittiläinen elokuvaohjaaja ja käsikirjoittaja. Hän teki lähinnä kauhu-, fantasia- ja jännityselokuvia.


title: Robert Fuest

text: Fuestin kiitetyimpiä ja suosituimpia elokuvia, joissa on vahvoja mustan komedian sävyjä, olivat kestävä kulttisuosikit "Vampyyrin kosto" (1971), "Vampyyri nousee haudastaan" (1972) ja "Supersankari" (1973). Muita hänen elokuviaan ovat "Ennen hämärää" (1970), todellinen jännityselokuva, jota kriitikot kiittivät mutta jonka katsojamäärät ovat jääneet vähäisiksi, ja "The Devil's Rain" (1975), Yhdysvalloissa kuvattu kauhuelokuva, joka sai kriitikoilta niin tylyn vastaanoton että se saattoi olla syynä hänen lupaavan uransa päättymiseen, sillä heti sen jälkeen hän siirtyi ohjaamaan tuntemattomia televisiotöitä. Ainoa myöhempi teatterielokuva oli Kreikassa kuvattu pehmopornoa edustava "Afrodite" (1982), jonka pääosassa näytteli uransa ehtoopuolelle siirtynyt Horst Buchholz.


title: Robert Fuest

text: Fuestin televisio-ohjauksia oli muun muassa "Stepford-raportti".


title: HMS Sprightly

text: HMS Sprightly on ollut kahdeksan Britannian Kuninkaallisen laivaston aluksen nimenä.


title: Kurt Moeschter

text: Kurt Moeschter (28. maaliskuuta 1903 – 26. kesäkuuta 1959) oli saksalainen soutaja. Hän kilpaili vuoden 1928 kesäolympialaisissa Amsterdamissa ja voitti siellä kultaa perämiehettömässä kaksikossa.


title: HMS Kangaroo

text: HMS Kangaroo on ollut seitsemän Britannian Kuninkaallisen laivaston aluksen nimenä.


title: Meghan Ory

text: Meghan Ory (s. 20. elokuuta 1982 Victoria, Brittiläinen Kolumbia) on kanadalainen näyttelijä, joka on useimmiten esiintynyt draama- ja komediasarjoissa, kuten "Äärirajoilla", "Dark Angel", "Rakkaudella, Molly" ja "Smallville".


title: Meghan Ory

text: Oryn ensimmäinen päärooli oli vuonna 2000 esitetyssä televisiosarjassa "Higher Ground". Myöhemmin hän sai toisen pääroolin draamasarjasta "Vampire High", jota esitettiin vuosina 2001–2002. Ory esiintyi myös vuonna 2006 lyhytkestoisessa draamasarjassa "South Beach" yhdessä Adrianne Palickin kanssa. Ory teki sarjan jälkeen yhden vierasesiintymisen "Ritari Ässä" -sarjassa, kunnes sai uuden pääroolin "True Justice" -rikossarjassa, jossa hän esiintyi muun muassa Steven Seagalin kanssa. Vuodesta 2011 Ory on esiintynyt myös draama- ja fantasiasarjassa "Olipa kerran".


title: Valtalaki (Saksa)

text: Laki kansan ja valtakunnan hädän poistamiseksi (saks. "Gesetz zur Behebung der Not von Volk und Reich"), yleisemmin lyhyesti valtalaki (saks. "Ermächtigungsgesetz") oli Saksan valtiopäivien 23. maaliskuuta 1933 säätämä perustuslain luontoinen laki, jolla se siirsi lainsäädäntövallan Adolf Hitlerin johtamalle ja Saksan kansallissosialistisen työväenpuolueen dominoimalle valtakunnanhallitukselle. Valtalain katsotaan yleensä merkinneen Weimarin tasavallan demokraattisen ajanjakson päättymistä ja natsi-Saksan diktatuurin alkamista.


title: Valtalaki (Saksa)

text: Saksan keisarikunnan jälkeen usea saksalainen valtakunnanhallitus oli turvautunut valtalakeihin, joilla ne olivat ottaneet itselleen toimeenpanovallan lisäksi perustuslakia säätävälle kansalliskokoukselle ja myöhemmin Weimarin tasavallan perustuslain mukaan valtiopäiville kuuluvaa lainsäädäntövaltaa. Seuraavat valtalait koskivat koko Saksan valtakuntaa, lisäksi useissa osavaltioissa säädettiin Weimarin tasavallan aikana omia valtalakeja:


title: Valtalaki (Saksa)

text: Kaksi ensimmäistä valtalakia (1. ja 6. maaliskuuta 1919 säädetyt) koskivat vain hyvin rajattua osaa lainsäädännöstä. Ne koskivat Elsass-Lothringenin valtakunnanmaan aseman uudelleenjärjestelyä ja ensimmäisen maailmansodan päättäneen aselevon ehtojen toimeenpanemista. Sen sijaan niitä seuranneet valtalait olivat selvästi heikommin rajattuja. Vuonna 1923 säädetyt Stresemannin ja Marxin valtalait antoivat kulloisellekin hallitukselle käytännössä avoimen asianajovaltakirjan; niiden säätämistä perusteltiin Saksan vaikealla taloudellisella ahdingolla, joka teki välttämättömäksi ripeän ja tehokkaan lainsäädännön. Toisaalta nämä valtalait olivat kestoltaan lyhyitä ja sisällöltään rajattuja. Ne piti yleensä hyväksyttää valtiopäivien valiokunnissa, eikä niiden perusteella saanut säätää lakeja, jotka olisivat olleet ristiriidassa tasavallan perustuslain kanssa (vain marraskuussa 1923 säädetty Stresemannin valtalaki antoi mahdollisuuden rajata perustuslaissa säädettyjä kansalaisvapauksia). Jokainen niistä muodosti kuitenkin vaarallisen ennakkotapauksen, jonka mukaan hallitus voi ottaa itselleen ”tehottomien” valtiopäivien valtaa toimiakseen kansan ja valtion parhaaksi.


title: Valtalaki (Saksa)

text: Toinen tapa hallita ohi normaalin perustalain säätämän lainsäädäntöjärjestyksen olivat valtakunnanpresidentin antamat hätätila-asetukset. Perustuslaki oli tarkoittanut nämä käytettäväksi vain todellisessa poikkeustilassa, jossa normaali lainsäädäntö ei olisi mahdollista, ja vain poikkeustilanteen selvittämiseksi tarvittavissa tilanteissa. Weimarin tasavallan loppuaikoina niitä käytettiin kuitenkin yleisesti normaalin lainsäädännön korvikkeena. Hätätilana pidettiin tällöin valtiopäivien riitaisuutta ja niiden kyvyttömyyttä antaa luottamusta riittävän laajapohjaiselle hallitukselle, joka olisi kyennyt pitkäjännitteiseen hallitustyöskentelyyn.


title: Valtalaki (Saksa)

text: Saksan valtakunnanpresidentti Paul von Hindenburg nimitti Adolf Hitlerin valtakunnankansleriksi 30. tammikuuta 1933. Hitlerin hallitus oli kuitenkin kokoomushallitus, jonka ministereistä vain kaksi kuului Hitlerin lisäksi Saksan kansallissosialistiseen työväenpuolueeseen. Wilhelm Frick toimi valtakunnan sisäministerinä ja Preussin sisäministeri Hermann Göring salkuttomana ministerinä – Göringille oli tosin luvattu ilmailuministerin salkku, jos Saksalla joskus tulevaisuudessa olisi ilmavoimat. Suurin osa Hitlerin kabinetin jäsenistä kuului joko Saksalaiskansalliseen kansanpuolueeseen DNVP:hen, puolisotilaalliseen Stahlhelmiin tai sitten he olivat puolueisiin kuulumattomia konservatiiveja. Hitler oli riippuvainen konservatiivisista hallituskumppaneistaan, jota ilman hänellä ei ollut valtiopäivien enemmistöä. Hitlerin toimintavapautta rajoitti lisäksi Weimarin tasavallan liberaali perustuslaki, joka takasi laajat kansalaisoikeudet. Hitler ei kuitenkaan salannut toivettaan hallita valtiopäivien tahdosta riippumatta.


title: Valtalaki (Saksa)

text: 27. helmikuuta alankomaalainen anarkisti-kommunisti Marinus van der Lubbe sytytti tuleen Berliinin valtiopäivätalon. Vaikka van der Lubbe selitti toimineensa yksin, kansallissosialistit esittivät valtiopäivätalon palon merkiksi Saksan kommunistisen puolueen KPD:n aloittamasta kapinasta. Hitlerin kehotuksesta valtakunnanpresidentti Hindenburg antoi paloa seuraavana päivänä, 28. helmikuuta hätätila-asetuksen, jolla kumottiin perustuslain takaamat poliittiset ja yksilönvapaudet. Viranomaisille annettiin esimerkiksi oikeus määrätä valtiolle vaaralliseksi epäilty henkilö pidätettäväksi ja pidettäväksi turvasäilössä määräämättömän ajan ilman syytettä ja oikeudenkäyntiä. Saksan kommunistisen puolueen johtavat virkailijat pidätettiin muutamassa päivässä, samoin kuin puolueen valtiopäiväryhmän enemmistö. Vaikka leipzigilainen tuomioistuin totesi myöhemmin Marinus van der Lubben yksin syylliseksi valtiopäivätalon paloon, ilman että olisi löydetty merkkiäkään laajemmasta salaliitosta, poikkeustilamääräykset pidettiin voimassa. Myös Saksan sosialidemokraattisen puolueen SPD:n johtajistoa pidätettiin.


title: Valtalaki (Saksa)

text: 5. maaliskuuta 1933 Saksassa pidettiin valtiopäivävaalit. Vaalit käytiin poikkeustilan vallitessa, kaduilla vallitsi käytännössä kansallissosialistinen terrori, vasemmistopuolueiden toimintaa häirittiin ja kansallissosialistit pystyivät käyttämään täysin rinnoin hyväkseen valtakunnallisia tiedotusvälineitä. Kansallissosialistinen puolue voitti vaalit selvästi, mutta se ei saanut toivomaansa ehdotonta enemmistöä parlamenttiin, 2/3 perustuslakienemmistöstä puhumattakaan. Kansallissosialistit saivat noin 45 % äänistä ja 288 paikkaa valtiopäivillä. Puolue pystyi muodostamaan enemmistöhallituksen kansalliskonservatiivisen Musta-valko-punaisen taisteluliiton kanssa, joka oli saanut 8 % äänistä ja 52 paikkaa. Se ei kuitenkaan pystynyt muodostamaan yksinään toimintakykyistä hallitusta. Oppositiopuolueista suurin oli sosiaalidemokraattinen SPD, jolla oli 120 valtiopäiväedustajaa. Kommunistien KPD:llä oli 81 edustajaa. Nämä eivät kuitenkaan pystyneet ottamaan mandaattiaan vastaan, koska heidät oli pidätetty tai pidätettiin heti vaalien jälkeen hätätila-asetuksen nojalla. Myös sosiaalidemokraattien valtiopäiväfraktiosta 26 edustajaa oli estynyt saapumasta valtiopäiville, joko heidät oli pidätetty tai he olivat paenneet ulkomaille.


title: Valtalaki (Saksa)

text: Päästäkseen riippumattomaksi valtiopäivien enemmistöstä Hitler päätti säädättää Weimarin tasavallan valtalakien tapaisen erikoislain. Perustuslain mukaan 2/3 edustajista piti kannattaa lakia, jotta se menisi läpi; lisäksi 2/3 valtiopäiväedustajista piti olla paikalla, jotta äänestys olisi lainvoimainen. Valtiopäivien 647 edustajasta 432 piti siis olla paikalla, jotta istunto olisi lainvoimainen. Koska sosiaalidemokraateilla ja kommunisteilla oli yhteensä 201 valtiopäiväedustajaa, olisi tarvittu heidän lisäkseen vain 15 lakiin epäilevästi suhtautuvaa, jotta lain vastustajat olisivat voineet estää sen säätämisen yksinkertaisesti poistumalla valtiopäivien istunnosta. Estääkseen tämän Hitlerin johtama valtakunnanhallitus säädätti muutoksen valtiopäivien työskentelyjärjestykseen. Sen mukaan jokainen valtiopäivien jäsen, joka ei ollut erikseen saanut lupaa olla poissa istunnosta, katsottiin läsnä olevaksi, siitä riippumatta, oliko hän faktisesti paikalla vai ei. Koska pidätetyille kommunisteille ja sosiaalidemokraateille ei ollut annettu virallista lupaa olla poissa istunnosta – heitä oli vain käytännössä estetty osallistumasta siihen – heidät katsottiin istunnossa läsnä oleviksi.